Nafarroak industrializazio eta robotika zentro nazionala izango du\nGainera, Chivite Lehendakariak eta Raquel Sanchez ministroak gaur goizean akordioa sinatu dute, eremu aeroespazialean I+G+b sustatzeko\nvideocam Comparecencia de la Presidenta María Chivite y la Ministra Raquel Sánchez. collections Irudi galeria\nNafarroak eraikuntzaren industrializaziorako eta robotikarako zentro nazional bat izango du, sektore horretan aurrekaririk ez duen prestakuntza- eta ikerketa-instalazio bat, arlo horretan Europako erreferente izan nahi duena.\nHorrela jakinarazi dute gaur goizean Nafarroako Lehendakari Maria Chivitek eta Garraio, Mugikortasuna eta Hiri Agendako ministroa den Raquel Sanchezek, Nafarroako Jauregian biek egin duten bilera instituzionalaren ondoren.\nZentro berritzailea Lurraldearen Antolamendu, Etxebizitza, Paisaia eta Proiektu Estrategikoen Departamentuak bultzatu du, eta horren helburua da profesionalak trebatzea eta eraikuntza industrializatua ikertzea, eraikuntza modularrean faktore teknologikoak, digitalak eta robotizazio-arlokoak sartuta. Abian jartzeko, lankidetza-hitzarmena sinatuko dute laster Foru Gobernuak eta Ministerioak, eta parte-hartze paritarioa izatea aurreikusten da elkarren arteko kudeaketan eta finantzaketan, Next Generation funtsen eskutik.\nZentroa abian jartzeko eta kudeatzeko Foru Gobernuaren eta zentralaren arteko gobernantza beste eremu batzuetara zabalduko da ondoren, Chivite Lehendakariak nabarmendu duen moduan. Gainera, unibertsitate-zentroekin edo Europako zentroekin, sektoreko enpresekin eta erakunde profesionalekin lan egiteko prest agertu da.\nZentroak lanbide-heziketako lerro akademikoa izango du arkitekturan, ingeniaritzetan eta digitalizazioan, eta beste bat ikerketa-proiektuen arlokoa enpresekin elkarlanean. Helburua da sektorearen eredu ekonomikoa eta produktiboa eraldatzea erraztea, eraikuntzaren kalitatea, kostuen doikuntza eta eraikuntza iraunkorra areagotzen laguntzearekin batera.\nNafarroak eraikuntzaren industrializazioarekiko duen interesa ez da oraingoa. Nafarroa Suspertu 2020-2023 Planaren barruan bultzaturiko Trantsizio Ekologikoaren Estrategian – Navarra Green, industrializazioan eta robotikan espezializatutako zentro bat sortzea jaso zen jada. Gainera, urtarrilean, Zuricheko Unibertsitate Politeknikoarekin lan egiteko asmoa iragarri zuen Foru Exekutiboak, hori bultzatzeko. Orain, dagoen aldea da Gobernu zentralak babesa eman duela Nafarroako proiektua estatu-mailan erreferentzia-zentro bilakatzeko.\nKonpromisoa Prestazio Handiko Trenarekin\nNafarroako Gobernuak Prestazio Handiko Trenarekin (PHT) duen konpromisoaren berri eman du Chivite Lehendakariak; haren ustez, azpiegitura hori “funtsezkoa da bidaiarien eta merkantzien garraiorako”, eta aurreratu du “egun gutxi batzuk barru, horren inguruko berri onak eman ahal izango dituztela”.\nLehendakariaren ustez, halaber, PHT “garapen ekonomikorako tresna bat da, mugikortasun iraunkorragoa ez ezik, Espainiako gainerako herrialdeekiko eta Europarekiko konexioa eta komunikazioa ere bultzatzeko”. Gogoratu behar da Espainiako Gobernuak aurtengo aurrekontuetan 62 milioi euro bideratu dituela prestazio handien Nafarroako korridorerako, “erabateko mugarria azken urteetan”, Chivitek adierazi duenez.\nI+G+b aeroespaziala sustatzea\nBestalde, Nafarroako Gobernuak, Barneko Zuzendaritza Nagusiaren bitartez, eta ENAIREk, Espainian aireko trafikoaren kudeatzaile nazionalak, Garraio, Mugikortasun eta Hiri Agendako Ministeriora atxikiak, Jarduera Protokoloa sinatu dute Espainian arlo aeroespazialean I+G+B sustatzeko; hain zuzen ere, gaur goizean sinatu dute Nafarroako Jauregiko Gela Berdean Chivite Lehendakariak eta Sanchez Ministroak.\nProtokoloaren bitartez, bi erakundeek elkarrekin lan egingo dute aire-nabigazioko zerbitzuak modernizatzen eta horien eraginkortasuna hobetzen, garapen teknologikoa lagundu eta Espainia Europako buru izan dadin zerbitzu aeronautikoak ematen.\nAkordioaren asmoa da bi erakundeen arteko konpromisoa sendotzea; izan ere, beste aldi batzuetan baliabideak jada partekatu dituzte sektore aeroespazialean berrikuntza sustatzeko; esate baterako, ‘U-Space Navarra’ proiektuarekin. Proiektu horren ideia saritua izan zen nazioarteko SciencEkaitza 2021 lehiaketan, SE2021 OPEN Nasertic kategorian.\nJarduerak tripulatu gabeko aireko ibilgailuen eremuan egingo dira; hau da, dronak eta U-Space, ibilgailu horiek hegan egiteko hartzen den aireko espazioa. Elkarrekin parte hartuz garatuko dituzten jarduerak irtenbideen ikerketan eta prozeduren, tresnen eta prototipoen garapenean oinarrituko dira, Hiriko Aireko etorkizuneko Mugikortasunaren (HAM) sektorea garatzea bultzatzeko.\nForu Exekutiboak, Barneko Zuzendaritza Nagusiaren bitartez, aire-nabigazioko eta aire-espazioaren erabilerako zerbitzuei lotutako teknologia digital berrien ikerketa eta garapen zientifikoa sustatu eta babestu nahi du, ibilgailu autonomoen integrazioa eta eragiketa berriak erraztearekin batera.\n2019az geroztik, lankidetzan ari da Administrazio Publikoko beste departamentu batzuekin (Herri Lanak, Ingurumenaren Zaintza, Tracasa), NUPekin, zentro teknologikoekin (Naitec) eta teknologia berriak erabiltzen, ikertzen, garatzen eta ekoizten dituzten Nafarroako enpresa pribatu ezberdinekin (Fuvex Aeródromo de Lumbier, ATR eta beste batzuk), teknologia horiek sustatzen eta ezartzen lagunduaz eta aholkularitza jasoaz.\nLankidetza hori Nafarroako Gobernuaren apustuaren ildo beretik doa, Espainia Europar Batasunaren abangoardian jartzen laguntzeko lankidetzak sustatzearren, sektorearen digitalizazioan eta deskarbonizazioan, nahiz zerbitzu digital aeronautikoen eskaintzan.\nPuntako teknologia droneetan eta herritarren segurtasuna\nHorren adibidea da, baita ere, aurrean aipaturiko ‘U-Space Navarra’ proiektua, Barneko Zuzendaritza Nagusiak zuzendutako lantalde publiko-pribatua. Bertan parte hartzen dute, halaber, NUP, Naitec, FuVex, Naturgy eta Sistemas de Navarra erakundeek, eta horren helburua da sektoreko atal ezberdinen baliabideak eta ezagutza partekatzea, herritarren segurtasunaren zerbitzura jarritako droneen teknologian probak eta berrikuntza garatzeko.\nU-Space logistikak aukera ematen du larrialdietako droneen eta aplikazio profesionalak egiten dituzten droneen aldi bereko hegaldi koordinatua egiteko. Abuztuaren amaiera aldera, Nafarroako Gobernuak proiektu hori aurkeztu zuen Irunberriko Naitec-Aerodromoa droneen proba-zentroan; zentro hori EUROCONTROLek onartua da Espainian arlo horretan dauden zazpi proba-zentroetako bat bezala.\nTopaketa instituzionala eta lan-bilerak\nNafarroako Lehendakari Maria Chivitek gaur goizean hartu du bere bulegoan Garraio, Mugikortasun eta Hiri Agendako ministroa den Raquel Sanchez. Jarraian, hainbat lan-bileratan parte hartu dute biek bi administrazioetako kideekin.\nZehazki, bigarren lehendakariordea eta Lurraldearen Antolamendu, Etxebizitza, Paisaia eta Proiektu Estrategikoetako kontseilaria den Jose Mª Aierdirekin eta Nasuninsaren kudeatzaile Alberto Bayonarekin bildu dira, industrializazioaren zentro nazionalaren proiektuaz hitz egiteko. Ondoren, beste bilera bat egin dute Lurraldearen Kohesiorako kontseilari Bernardo Cirizarekin eta Garraio eta Mugikortasun Iraunkorreko zuzendari nagusia den Berta Mirandarekin. Bi bilera horietan parte hartu du Ministerioko Etxebizitza eta Hiri Agendaren idazkari nagusiak, David Lucasek.\nARGAZKI-OINA: Bilera Jauregiko Presidenteen Aretoan, ezkerretik eskuinera: Jose Luis Arasti Espainiako Gobernuak Nafarroan duen ordezkaria; Chivite Lehendakaria; Aierdi lehendakariordea; Alberto Bayona Nasuvinsako zuzendari kudeatzailea; Iñaqui Carnicero Hiri Agenda eta Arkitekturako zuzendari nagusia; David Lucas Hiri Agenda eta Etxebizitzako idazkari nagusia, Sánchez ministroa; ministroaren kabineteko zuzendari Ricardo Mar eta Nafarroako diputatu Santos Cerdán.\nAierdi lehendakariordea lan-bileran.\nChivite Lehendakaria eta Sánchez ministroa Nafarroako Jauregian.\nBernardo Ciriza Lurralde Kohesiorako kontseilariarekin lan bilera.\nCiriza kontseilaria bileran.\nArgazki-oina albistearen amaieran.\nChivite Lehendakaria Sanchez ministroa Foru Gobernuaren egoitzara iritsi denean.\nChivite Lehendakaria eta Sánchez ministroa I+G+b sustatzeko jarduera-protokoloa sinatzen.\nLehendakariaren bulegoan izandako topaketa.\nMaria Chivite Lehendakaria eta Raquel Sánchez ministroa, agerraldiaren une batean.\nLehendakaria agerraldiaren une batean.\nRaquel Sanchez Garraio, Mugikortasun eta Hiri Agenda ministroa.\nComparecencia de la Presidenta María Chivite y la Ministra Raquel Sánchez.


Ez Dok Hiru | Librería Online TROA. Comprar libro\nZenbat euskal kanta ezagutzen dituzu, zahar edo berri? Kalkulua egin duzu inoiz? Ziur gaude uste duzuna baino askoz gehiago direla.\nIkuskizun honetan berrehun baino gehiago agertzen dira (zatiak, noski!) eta, denak ez bada gehienak, ezagun egingo zaizkizu.\nKanta kopuru ederra erabili dugu, baina aipatu gabe utzi ditugu beste hainbeste kanta eta musikari. Horiek ere estimatzen ditugu, lan honetan tokirik aurkitu ez badute ere.\nGure musika ondarea altxor bat da, gure memoria historikoaren lekuko emozionala.\nEz Dok Hiru kantutegian oinarritutako ikuskizun teatrala da. Gure modukoa, eroa, deskontzertantea, irrigarria azalez... Baina azal horren poro bakoitzari geure musikarekiko


Erroten abioa urdaiazpiko-txirbilekin eta Barbadoseko hegalabur-mendrezka | Consumer\nOsagaiak ( 8 personas)\nJarri ogi-mamia ontzi sakon batean.\nGarbitu eta moztu tomateak eta piperrak; haietatik, gorde xerrak hornigailurako. Gaineratu baratxuriak, ozpina eta gatza, txikitu turmixaren laguntzaz eta gaineratu olioa eta iragazi txingarretan. Termomixa baldin badugu, findu egin daiteke. Garbitu gatza eta ozpina puntu horretara.\nEduki hotza eta gorde zerbitzatu arte, kazola edo plater huts batean, eta jarri piper berde, urdaiazpiko, arrautza gogor eta atun-mendrezka. Azkenik, gehitu oliba-olioaren tanta bat.\nOharra: nahi edo nahi bada arrautza gogorraren ordez galeper-arrautzak erabil daitezke. Horrela, aurkezpena hobetuko da.


DESKARGATU STAMP FREE ORDENAGAILUAN - PROGRAMA BERRIKUSPENAK - 2019\nAeroAdmin urruneko ordenagailu batera sartzeko aukera ematen duen programa bakarretako bat da. Tresna hori erabilgarria da urrun dagoen erabiltzaile bat lagundu nahi baduzu, eta laguntza behar da oraintxe bertan.\nUrruneko konexioarentzako beste irtenbide batzuk gomendatzen ditugu\nAeroAdmin-ek, tamaina txikia izan arren, hainbat funtzio erabilgarrirekin eskaintzen du, eta horrela ezingo duzu urruneko ordenagailu bat kontrolatu, baina baita erabiltzaileekin komunikatu ere, fitxategiak transferitu eta askoz gehiago.\n"Kudeatu urruneko ordenagailua" funtzioa\nPrograma honen funtzio nagusia urruneko ordenagailuaren kontrola da. Konexioa bi helbide motaren bidez egin daiteke: IDa eta IPa.\nLehenengo kasuan, ordenagailu zenbaki bakarra sortzen da, helbide gisa erabiltzen da.\nBigarren kasuan, AeroAdmin-ek tokiko sarearekin konektatzerakoan erabil daitekeen IP helbidea jakinarazten du.\nOrdenagailuaren kudeaketa moduan, urruneko ordenagailua itzaltzeko edo berrabiarazteko komando bereziak erabil ditzakezu, baita Ktrl + Alt + Del tekla-konbinazioa sakatzean ere.\nFitxategiak transferitzeko funtzioa\nFitxategiak partekatzeko AeroAdmin-ek "fitxategi kudeatzailea" tresna berezi bat eskaintzen du eta fitxategiak partekatu ahal izango dituzu.\nFuntzioa bi paneletako kudeatzaile eroso gisa aurkezten da, fitxategiak kopiatu, ezabatu eta berrizendatu ahal izateko.\nUrruneko ordenagailuei buruzko informazioa gordetzeko helbide-liburu integratua dago. Erosotasunez, kontaktu guztiak taldeka jar daitezke. Horrez gain, eremu gehigarriak erabiltzaileen kontaktuen informazioa gordeko ditu.\n"Sarbide eskubideak" funtzioa\n"Baimenak" eginbidea hainbat konexio baimenak ezartzeko aukera ematen dizu. Konexioaren kudeaketa mekanismo integratuari esker, konektatu ahal zaizkion urruneko erabiltzaile batek zenbait ekintza baimendu edo ukatu ditzake. Hemen ere konektatu eta pasahitzak konfigura ditzakezu.\nEzaugarri hau oso erabilgarria da pertsona desberdinak ordenagailu berera konektatu daitezkeenean eta eskuragarri dauden ekintzak sarbide eskubideak ezarriz konfiguratu daitezke.\nFitxategiak transferitzeko gaitasuna\nKonexioaren kudeaketa mekanismo integratua\nUrruneko ordenagailu batera konektatzeko, AeroAdmin-en instalatutako bertsioa izan behar duzu\nProduktuak esperientzia handiko erabiltzaileentzako diseinatuta dago.\nBeraz, AeroAdmin utilitate txikia erabiliz, urruneko ordenagailu batera azkar konektatu eta horri buruzko beharrezkoak diren ekintza guztiak egin ditzakezu. Aldi berean, ordenagailuaren kontrola ohikoa den ia berdina da.\nDeskargatu Aeroadmin doan\nLiteManager Ammyy admin TeamViewer Splashtop\nAeroAdmin software sinple eta erabilerraz bat da, ordenagailu bat urrunetik kontrolatzeko funtzio erabilgarriak dituzten arsenal bat da.\nGaratzailea: AeroAdmin Inc


9. Landu beharreko indarguneak - Axular Lizeoa\nGure ametsak egia bihurtzeko ahalegin horretan, geure indarguneez gain, badira asko lagunduko diguten beste elementu batzuk ere.\nEraldaketa-prozesu horretan marko mentalak edo sinesmen mugatzaileak haustea. Horiek identifikatu eta guztion artean beharretara egokitutako berriak eraiki, horiek gainditzeko beldurrak landuz.\nEkimen berriei ekitekoindarra eta konbentzimendua izatea, horiek praktikan jartzea, partekatzea, kutsatzea eta kontrako erresistentzia, iruzkin eta jarreren aurrean norabidea mantentzea.\nNorberaren eta besteen gaitasunean sinestea. Ahalduntzea, aldaketa gure esku dagoela ikusaraztea, eta ez kanpoko elementuen menpe. Elkarlana bultzatzea.\nBeste sei ikastolekin batera hasitakosareko lana indartzen jarraitzea,harremanak ehuntzea, kezkak, ikuspegiak eta konponbideak partekatuz. Etengabeko inspirazioa eta lankidetza ziurtatuko dituen sarea.\nLidergoa eta ezagutza pedagogikoa indartzea. Etengabe prestatu behar da profesional gisa eta familia gisa, haurrei eta gazteei prozesuan laguntzeko.\nEraldaketa-prozesu honenaurrerapen eta lorpenez gozatzea.\nHarreman pertsonalak eta profesionalak erraztuko dituzten komunikazio-estrategiak areagotzea, kohesioa eta bizikidetza positiboa ziurtatzeko.\nDatozen urteetan profesionalen artean izango dugunbelaunaldi-aldaketakseniorren ikuspegia eta esperientzia eskatzen du, eta, horrekin batera, junior-profesionalen belaunaldi baten energia eta gogo bizia, proiektua hazteko betebeharra baitute, honaino ekarri gintuena mantendu eta errespetatzetik harago.\nEbaluazio hezigarriaegitea, bai prozesuen ebaluazioan, bai eraginen edo inpaktuen ebaluazioan.\nIkastola non partaide guztiek (irakasleek eta familiek) curriculuma baliabide bat dela ulertuko duten. Curriculuma mapeatzea hezkuntza-etapetan.\nArkitektura egokitua duen ikastola bat, lan dinamika berriak ahalbidetzen dituena. Ikastolako barruko eta kanpoko espazioak eraldatzeko prozesuarekin jarraitzea.\nBere hezkuntza proiektua modu sistematikoan ebaluatzen duen ikastola.\nHezkuntza-komunitateak estamentu eta erabilera-eremu guztietaneuskara erabiltzeko konpromisoa areagotzea.\nErabilitako proiektu eta metodologia guztiak sistematizatzea, ikasle aktiboak sustatzeko.\nIkaskuntza eta garapen berritzailea sustatzea. Berrikuntza gure ikastolako pertsonen jarrera ekintzailearen adierazpentzat hartuta, eta jarrera hori modu kontzientean sortzen ditugun ekosistemez elikatzen dela ulertuta, giza-mailako eta gizarte-faktoreez elikatuko da.\nErrendimendu handiko hezkuntza-ekosistema digital baten garapena sustatuko duen ikastola, eraldaketarako gaitasun eta gaitasun teknologikoak hobetuz.\nAipatu berri ditugun elementu horiek ezinbestekoak dira gure oinarrizko hezkuntza-ildoak hobetu/garatu ahal izateko, eta jakitun gara, halaber, eremu hauetan prestakuntza behar dela:\nProiektu diziplinarteko, eleaniztun, aktibo eta kooperatiboen garapenean.\nIkaskuntzaren eta garapen pertsonalaren zerbitzura dagoen ebaluazio hezigarri baten praktikan.


14,5 KPa 30CFM 2 ″ lineako presio altuko eraztun haizagailuaren motorra\nEgokia aire kuxinetarako makina / erregai pilak / ekipamendu medikoak eta puzgarriak.\nPisua: 1,5 Kg\nUnitatearen tamaina: 140 * 120MM\nPresio estatikoa: 14,5kPa\nWS140120S-48-130-X300 haizagailuak gehienez 44m3 / h-ko aire-fluxua har dezake 0 kpa-ko presioan eta gehienez 7kpa-ko presio estatikoan. Irteerako aire-potentzia maximoa du blower honek 7kPa-ko erresistentzia duenean 100% PWM ezartzen badugu, Eraginkortasun maximoa du haizagailu hau 7kPa-ko erresistentziarekin funtzionatzen du% 100 PWM ezartzen badugu. Beste karga puntu baten errendimendua PQ kurba azpian aipatzen da:\n(1) WS140120S-48-130-X300 haizagailua eskuilarik gabeko motorrekin eta NMB boladun errodamenduekin oso bizitza luzea dela adierazten du. Haizagailu honen MTTFa 10.000 ordu baino gehiagora irits daiteke 20 C-ko tenperaturan\nHaizagailu hau asko erabil daiteke airea arazteko, aire-ohera, hozteko, hutsean egiteko makinetan.\nG: Erabil dezaket haizagailu hau gailu medikoetarako?\nA: Bai, hau da gure konpainiaren haizagailua, Cpap eta haizagailuan erabil daitekeena.\nG: Zein da airearen presio maximoa?\nA: Marrazkian erakusten den moduan, gehienezko airearen presioa 6,5 Kpa da.\nG: Zein bidalketa modu eman dezakezu?\nA: Itsasoz, airez eta express bidez bidal ditzakegu.\nAir Movement and Control Association (AMCA) [editatu]\nHaizagailu zentrifugoen errendimendu taulek haizagailuaren RPM eta potentzia eskakizunak ematen dituzte emandako CFM eta presio estatikoarentzako aire dentsitate estandarrean. Haizagailu zentrifugoko errendimendua baldintza estandarretan ez dagoenean, errendimendua baldintza estandarretara bihurtu behar da errendimendu tauletan sartu aurretik. Aire Mugimendua eta Kontrol Elkarteak (AMCA) baloratutako haizagailu zentrifugoak laborategietan probatzen dira haizagailu mota horretarako ohikoak diren instalazioak simulatzen dituzten proba instalazioekin. Normalean AMCA 210 Arauan izendatutako lau instalazio mota estandaretako bat bezala baloratzen dira. \nAMCA 210 Arauak metodo bateratuak definitzen ditu aireztatutako abiadura, presioa, potentzia eta eraginkortasuna zehazteko laborategiko probak egiteko haizagailuetan biraketa abiadura jakin batean. AMCA 210 Arauaren xedea haizagailuen proben prozedura eta baldintza zehatzak zehaztea da, hainbat fabrikatzailek emandako balorazioak oinarri berdinak izan daitezen eta alderatu ahal izateko. Hori dela eta, zaleek SCFM normalizatuan kalifikatu behar dute.\nAurreko: Aireko oherako inflazio eramangarri azkarra\nHurrengoa: 12 Vdc-ko aireztagailu zentrifugoko mini haizagailua\nAire eraztun haizagailua\nEskuilarik gabeko erregai pila eraztun elektrikoa\nPresio altuko eraztun-haizagailua\n48V-ko presio handiko eskuilarik gabeko erregai-pila elektrikoa ...\nAireko oherako inflazio eramangarri azkarra


Baionarat joan dira Senperen ziren jende ibiltariak | Basque Country | KAZETA\nSaint Bernard auzoko aparkaleku batean instalatu dira Senperen ziren 250 karabanak, auzitegiak handik kanporatu ondoren.\nKazeta|10/08/2015|0 commment Updated at:\nMerkatal Ganbararena den eremuan kokatu dira jende ibiltariak. ©Isabelle Miquelestorena\nSenpereko errugbi zelaia utzi eta Bokalerantz joan dira 250 karabanak, agorrilaren 9ko igande arratsaldean. Toki aldaketa lasaitasunean iragan da. Orain, Baionako Saint-Bernard auzoko aparkaleku handi batean dira. Merkatal Ganbararena den eremu horretan bi aste gelditzeko asmoa dute. Merkatal Ganberako lehendakariak "aterabide baten bila" ari dela esplikatu du.\nSenpereko auzapezak, Pierre-Marie Nousbaumek, bilkura bat antolatu du astelehenean, agorrilaren 10ean, herriko langileekin bilan tekniko bat egiteko eta instalazioen egoera aztertzeko.\nAgorrilaren 2an arribatu ziren Senpererat jende ibiltariak, baimenik galdegin gabe. Auzapezak prefetarengandik kanporatze agindua lortu zuen. Erabaki horren aitzinean errekurtsoa aurkeztu zuten karabanetako jabeek eta, agorrilaren 7an, Paueko Auzitegi administratiboak agindua berretsi zuen.


Xabier Erkizia (Elgoibar, 1975)\nEuskal Herritik lan egiten duen musikaria, soinu-artista, ekoizlea eta kazetaria. Telebista, irratia, prentsa idatzia, bideoa, zinema edo Internet euskarriekin egiten du lan, eta bere lanaren ezaugarri nagusia entzumenari eta soinugintzari lotutako alorren inguruko jakin-mina da.\nAlor eta jatorri desberdineko hainbat artistarekin lan egin du, estudioan nahiz zuzenean; besteak beste: Mattin, Eddie Prevost, Ilios, Alan Courtis, Maialen Lujanbio, Arantxa Iturbe, Iñigo Telletxea... Gaur egun, Billy Bao, Ornitorrinkus edo Soinumapa.net egitasmoetan ari da lanean, eta zeinbat zinema zuzendariren filmetarako soinu-bandak konposatzen ditu. Hainbat nazioarteko sari jaso ditu lan horiengatik.\nAzken 15 urteotan Beran ospatzen den Ertz-Bertze Musiken Jaialdiaren zuzendarietako bat da, soinu-arteari eskainitako hainbat egitasmo, ekitaldi ziklo eta erakusketetan komisario lanak bete ditu, eta Artelekuko ekoizpen-zentroaren soinu departamentua zuzendu zuen (2000-2014).\nHainbat komunikabiderekin kolaboratzen du, bereziki musikari eta entzumenaren kulturari eskainitako irratirako lanak eta iritzi artikuluak idatziz. Audiolab elkarteko kide da.\n2001 Kea (Convolution remix)\n2002 Gastronomia eta musika\n2003 Ezer jakin gabe\n2003 Esku huts\n2004 Sadomartir (gutural remix)\n2005 Troika remix\n2005 Esku bete\n2010 Zelai magnetikoak\n2012 Output noise only\n2004 La gallina ciega\n2005 Bibliotecas en guerra\n2010 Egurrezko katagorrixek\n2012 Isle of dead\n2013 Cine hecho a mano\n2015 Hain luze hain labur\n2016 Beti bezperako kopiak\n2016 Iragan gunea Berlin\n2017 Oroitzapenei aditzen ikasiz


Sormenaren lurraldeak eman ditu lehen fruituak | El Diario Vasco\nCulturasSormenaren lurraldeak eman ditu lehen fruituak\nSormenaren lurraldeak eman ditu lehen fruituak\nMerkatu eta, aldi berean, sormenaren erakusleiho eta pizgarri izan nahia maiz aipatu ziren lehen eguneko ekitaldietan Jendea gogotik ibili zen Landakoko saltokietan, eta Azoka osatzen duten gainerako guneetan ere bai\nNEREA AZURMENDIDURANGO. Jueves, 7 diciembre 2017, 11:12\n«Antzemango zenuten, gure lurraldea ez dela ohiko lurralde bat, stand-ak bihurtu ditugu etxe eta liburuak elikagai. Hemen, diskoek kentzen digute egarria. Eta ikusi duzuenez, ez gara ez gose ezta egarri izango. Hotzik ere ez dugu pasako, milaka kulturlan eta kulturzaleren epeltasuna izango dugu neguko egun ilunak argitu eta hotzak berotzeko». Pertsona pragmatikoa da Nerea Mujika, Gerediaga Elkarteko presidentea. Gerediagak berak ere oinak lurrean sendo sustraituta dauzkalako egin ahal izan du egin duen bidaia atzo 52. edizioa abiarazi zuen Durangoko Azokak. Inaugurazio ofizialeko hitzaldian, baina, iruditeria iradokitzaileari eta poesiari egin zien tartea Nerea Mujikak. Sormenari, 'Sormenaren lurraldea' baita aurten Durangoko Azoka.\nErakunde publikoek ekarpenei eutsi dieten arren, aurten aurrekontua berriz murriztua ikusi du Azokak. Kulturan inbertitzea defendatu zuen Gerediagako presidenteak, balio materialez harago joanda: «Dirutan bueltan datorren inbertsioa da, eta zenbakietan neurtzea zaila den aberastasuna ematen digu. Horregatik aldarrikatu nahiko nuke euskal kulturan inbertitzeak merezi duela. Euskal kultura ondarea da, etorkizuna da», esan zuen, beste zenbaiten artean Bingen Zupiria Kultura eta Hizkuntza Politikako Sailburua, Lorea Bilbao Bizkaiko Foru Aldundiko Euskara eta Kultura Diputatua eta Aitziber Irigoras Durangoko alkatea entzule zituela.\nBeraiek hartu zuten hitza Azoka babesten duten erakundeen izenean, eta denek nabarmendu zuten mende erdi pasatxo honetan egin duen ekarpena. Guztiek izan zuten halaber ezpainetan euskalgintzaren baitako giroa aldatzen ari den «elkarlana». Zupiria sailburuak, pragmatiko, nabarmendu zuen «Durangon erakusten den materialak» berebiziko garrantzia duela euskararen erabilera areagotzeko. «Sortzaileengana hurbilduko gara behar ditugula esateko, eta eduki interesgarriak behar ditugula gogorarazteko», esan zuen.\n«Kultur politikak, sare kulturalak, hartzaileak eta sortzaileak» dira sormenaren zutabeak«Behar ditugula esateko hurbilduko gara sortzaileengana», esan zuen Bingen Zupiriak\nEkitaldia amaitzerako, bi ordu zeramatzaten sortzaileek eta horien lana hartzaileengana helarazten duten enpresa eta elkarteetako kideek Landakoko 240 standetan liburuak, diskoak eta bestelakoak erakusten eta, hala suertatzen zenean, saltzen. Merkatua ere bada jakina, azoka, beste zenbait gauzaren artean.\nZutabe askok eusten diote alegia Durango atzo lehen fruituak eman zituen Sormenaren Lurraldeari. Nere Mujikaren hitzetan, bost dira ezinbestekoak: sortzaileak, «guztiaren hasiera eta hazia»; hartzaileak, «goxotasuna eta indarra» ematen diotenak; «azpegiturak plaza» bilakatzen dituzten sare kulturalak, eta kultur politikak, «sormenaren aterpe».\nElementu horien arteko harreman orekatuaren bila bolada luza daraman Azokaren lehen orduetan, aparteko presentzia izan zuen oreka ezinbestekoa duen dantzak. Ateak irekitzeko orduan, sormenaren lurralde horrentzat propio sortutako pieza bat interpretatu zuen Kukai taldeko Martxel Rodriguez dantzaria, kutsu kontenporaneoa zuena.\nDurangoko L'Atelier dantza eskolako bi dantzari tutudun ezin klasikoago aritu ziren, berriz, Yolanda Arrietarekin batera hasierako ekitaldian. Izaera anizkuna duen Durangoko Azokaren irudia osatzeko lagungarriak izan daitezkeen beste zenbait definizio proposatu zituen Yolanda Arrietak: «Jaia, giroa, herri nortasuna, mundua ulertzeko modu bat partekatzea. Jarrera bat, eta bidean deskubritzen duzu gainerakoa. Izan zirenen zelaia eta datozenen baratzea. Miatu gabeko planeta. GPSa iristen ez den lurraldea».\nAzokaren estreinakoa jai eguna izanik -askorentzat, zubi luze baten lehen zutabea-, zenbait bisitariri dezente kostatu zitzaien, itxuraz, nagiak ateratzea. Ez zen ohiko pilaketarik izan ateak irekitzerakoan. Ikasle eguna gaur, ostegunarekin, ospatzeak ere izan zuen seguruenik zerikusirik lehen minutuetako lasaitasunarekin. Laster jarri zen ordea martxan makina, eta segituan hartu zuen abiadura bizia. Leloarekin batera datorren 'Sormenaren Lurraldea'-rekin batera, 'bost eguneko kultur maratoia' eta makinaren hori asko entzun ziren hasierako ekitaldietan.\nTximinia baino ez da gelditzen Landako ondoko plazan, baina garai batean fundizio bat aritu zen jardunean bertan. Hortik etorriko zaio akaso Azokari makinaren irudiarekin bat datorren joera langile eta saiatua. Orduak jo zuenean, di-da jarri zen makina martxan, Landakon bertan zein egitarau joriak zituzten gainerako guneetan. Azokako zati diren adskripzio argirik gabeko pertsonaia horiek ere puntual-puntual azaldu ziren.\nAzokaren arrakasta jendetzaren eta mugitzeko arazoen arabera neurtzea gogoko dutenak berahala poztu ziren, segituan bete zelako goraino Landako. Horrekin batera, balio objektiborik gabeko lehen inpresio-bilketa baten eta bisitariek zeramatzaten poltsen azterketaren arabera, salmentak goiz hasi ziren animatzen. Katalogoan 'bestelakoak' atalean sailkatuta dauden produktuen ohiko arrakasta bistakoa zen; literatur liburuen bila joandako helduen kriterio fina ere bai. Aztertu liteke aurretik zabaldutako informazioaren, egindako promozioaren eta salmenten arteko harremana, baina ematen du, ematen zuen atzo, argi zeukatela askok zer nahi zuten. Eta bazekitela aukeratzen.\nGaur, aurreneko orduetan bederen, ez da bake handirik izango Landakon. Ikasle Eguna ospatuko da, alegia. Euskal Herriko txoko guztietatik bertaratuko dira haur eta gazteak, antolatu dizkieten tailer ugarietan parte hartzeko edo bueltaka ibiltzeko. Horiexek dira, hain zuzen, etorkizuneko hartzaile eta sortzaileak. Nerea Mujikak esan bezala, «sormenaren lurraldeak, gaur hartzaile dena bihar sortzaile izatea posible egiten du, ez al da ederra?».\nHistoria ofizialaren gainetik, haur ipuinetako erratz hegalarien azpitik «Batzuetan guk deitu gabe hurbiltzen zaigu jazz kolorea»


Kontsultoria eta estrategia — CodeSyntax\nHemen zaude: Hasiera → Zerbitzuak → Kontsultoria eta estrategia\nBi galdera garrantzitsuren erantzuna aurkituko duzu gure laguntzari esker:\nZer egin dezaket Interneten.\nNola egin dezaket.\nZure esku jartzen dugu 10 urte eta hainbat proiektutako esperientzia. Gure aholkularitza eta estrategia zerbitzuari esker Internetek eskaintzen dituen aukerak aprobetxatu ahal izango dituzu, betiere erarik egokienean.\nCodeSyntax enpresako lantaldearen muina jende profesionalak osatzen du. Interneten esperientzia daukaten profesionalak, bakoitza bere soslai pertsonal eta profesional propioarekin, elkarren osagarri gure bezeroentzako proiektuetan giltzarritzat jotzen ditugun ardatz nagusietan: teknologia, estrategia, diseinua, edukiak eta marketina.\nKasu bakoitza aztertzen dugu, sareak eskaintzen dituen aukerak ahalik eta ondoen aprobetxatzeko. Egun IKTetan eta Internetari begira duzun egoeraren azterketa egingo dizugu, eta zure partaidetzarekin hobekuntzak proposatu.


Europaren Eguna: 2020ko maiatzak 9 - bizkaie.biz\nEuroparen Eguna: 2020ko maiatzak 9\nBizkaie! 2020-05-06 08:06 Pil-pilean\nSchuman Adierazpenaren 70. urteurrena ospatzeko eguna.\nEspero dogu zure hurrekoak eta zu ondo egongo zareela gure bizimodua nahastau dauen pandemia honen erdian; gure pentsamenduak gaixotasunari aurre egiten dabizen danakaz dagoz.\nAparteko egoera horreek dirala-eta, ezin izango da Europaren Eguna pertsonalki ospatzeko ekitaldirik egin, baina ez deutsagu uko egingo Europaren Eguna ospatzeari, batez be Schuman Adierazpena egin zanetik 70 urte bete diran urte honetan. Jean Monnetek inspirau eta Schumanek eta bere hurreko aholkulariek idatzitako adierazpenei esker Europako integrazino prozesuari ekin jakon. Horregaitik, EuroBasquek egindako Schuman Adierazpenaren 70. urteurrena dala-eta (I. eranskina), Manifestua kaonpartidu gura dagu zuokaz.\nEuropan bizi dogun osasun, gizarte eta ekonomia-egoera larri honetan, inoiz baino beharrezkoagoa da eta herritarren ardurak eta itxaropenak batuko dituan eta euren bildurrei erantzungo deutsen europar proiektu bat barriro pentsetan jarraitu eta, horretarako, ilusinoz beteriko etorkizuna eskaini behar dogu.\nEBko erakundeetan eta Europako gizartean egiten dabizen legez, EuroBasquek Europaren etorkizunari buruzko barruko hausnarketako prozesu bati ekin deutso maila guztietan, Europaren etorkizunari buruzko hurrengo Biltzarraren aurrean Adierazpen bat eginez (II. eranskina).\nHorregaitik guztiagaitik, datorren 2020ko maiatzaren 9an Europaren Egunaren eta Schuman Adierazpenaren 70. urteurrenaren efemeride hau eta erantsitako manifestuak zabaldu daizuezala animetan deutsuegu eta egun hau gazte eta edadekoei, erakundeei, gizarte eta ekonomia-eragileei ahotsa emoteko erabili daizuen, Europak zer behar eta nahi dauen hausnartu daizuen, Europar Batasunaren historiari eta etorkizunari buruzko eztabaidea sustatuz.\nArgibide gehiago behar izan ezkero, eskatu eposta honetan: eurobasque@eurobasque.eus\nEuroBasque Europako Mobimentuaren Euskal Kontseiluak parte hartzen dau Nazinoarteko Mobimentu Europarrean eta orain 70 urte baino gehiago hasi zan sustatzen balio demokratikoak, historia, ekonomia eta euskal kultura, bere nortasun guztiak integrau eta ahotsa emongo deutsen Europa federalista barri baten zati legez. EuroBasqueren jarduera lau jarduera ardatzetan oinarritzen da: ezagutzak zabaltzea eta euskal gizartearen parte-hartzea sustatzea Europako gaietan, euskal gazteriaren hezkuntzea Europako balioetan, euskal ikertzaileen eta Estaduko ikertzaileen arteko ikerketa-arlo barrien babesa eta Europako gaien sensibilizazinoa eta hobekuntzea Euskadiko komunikabideetan.\nGaur egun, EuroBasquek 150 kide ditu, besteak beste, alderdi politikoak, sindikatuak, enpresa-erakundeak, erakundeak, unibersidadeak, lanbide alkargoak eta era askotako alkarteak, merkataritza-ganberak eta kultura, zientzia edo kazetaritza-erakundeak eta 60 persona banaka.


Txotx Gida: Gipuzkoako sagardotegiak zure eskuko telefonoan\nZure eskuko telefonora jaitsi aurretik ordenagailuko pantailan ikusi nahi baldin baduzu Klikatu hemen.\nGipuzkoako Sagardogileen Elkartean, Bluetooth bidez, DOHAINIK jaitsi dezakezu "Txotx Gida 2011".\nAktibatu Bluetooth-a zure eskuko telefonoan.\nItxaron segundo batzuk.\nBaieztatu iritsiko zaizun mezua eta deskargatu gida.\nKodea eskatzen badizu, sartu; 1,2,3,4.\nBateragarritasuna: mugikor guztiak ez dira bateragarriak bluetooth antenarekin.\nGainera, gida hau zabaltzeko eskuko telefono guztientzako funtsezko baldintza da JavaME lengoaia izatea.\nBateragarritasuna: denak/ia denak = Nokia / Motorola / Sony-Ericsson / HTC\nBateragarritasuna: bat edo beste = Siemens / Samsung / Pocket PC (PDA) / LG\nBateragarritasuna: bat edo beste/bat ere ez = Sharp / Blackberry / iPhone / Android\nSMSa bidaliaz: TXOTX 215800ra edo 659175522ra\nBidali SMS bat TXOTX hitzarekin 215800ra edo 659175522ra.\nBidalketa 215800ra (Estatuan): 0.18 euro (BEZa barne) + Jaitsiera kostua (Internet-era konexio-kostua) Bidalketa 659175522ra (Edozein lekutik): SMS arrunta + Jaitsiera kostua (Internet-era konexio-kostua)\nJarraibideak: 1. Bidali SMS bat TXOTX hitzarekin: 215800 zenbakira: Estatuan bazaude 659175522 zenbakira: Edozein lekuan zaudela 2. Segituan URL lotura bat jasoko duzu gida jaisteko.\nBateragarritasuna (hartzailearentzat): denak.\nBaldintza: GPRS zerbitzua aktibatua izatea.\nEzin bada jaitsi, eskuko telefonoak JavaMe lengoaia ezagutzen ez duelako da.\nInternet Mugikorraz: http://txotx.batuin.mobi\nKostua Zure operadorearekin adostua duzun konexio-kostuaren araberakoa.\nJarraibideak: 1. Edonon zaudela, zabaldu zure eskuko telefonoaren nabigatzailea eta sartu honako e-helbidea: http://txotx.batuin.mobi 2.Zure mugikorraren eredua aukeratu eta hizkuntza. 3.Bertsio gomendagarria aukeratu. 4.Aukera baieztatu eta eta zure mugikor ereduarentzako gida bateragarria jaitsiko duzu. *Beharrezkoa da GPRSa aktibo izatea.\nZure eskuko telefonoaren nabigatzailean e-helbide hau sartzen baduzu ere "Txotx Gida" jaitsi ahal izango duzu.\nKonexioarena: operadorearen araberakoa.\nBateragarritasuna (hartzailearentzat): denak\nZure lagunen batek gida hau jaso dezake zuk bidalita, gidaren menu nagusian azaltzen den ZABALDU aukeraren bitartez bidaliz gero.\nIgorlearentzat: SMS arrunt batena\nHartzailearentzat: Konexioarena: operadorearen araberakoa.


About: Sarah Jessica Parker\nSarah Jessica Parker (Nelsonville, Ohio, Ameriketako Estatu Batuak, 1965eko martxoaren 25a - ) aktore eta ekoizle estatubatuarra da. Sex and the city telesailean oso ezagun egin zen, Carrie Bradshaw pertsonaiari esker. Telesailak sei denboraldi iraun zuen, eta 2004an amaitu zen. Matthew Broderick aktorearekin ezkondua dago.\nSarah Jessica Parker (Nelsonville, Ohio, Ameriketako Estatu Batuak, 1965eko martxoaren 25a - ) aktore eta ekoizle estatubatuarra da. Sex and the city telesailean oso ezagun egin zen, Carrie Bradshaw pertsonaiari esker. Telesailak sei denboraldi iraun zuen, eta 2004an amaitu zen. Matthew Broderick aktorearekin ezkondua dago. (eu)\nSarah Jessica Parker (eu)\nSarah Jessica Parker 2.jpg\ndbr:Sarah Jessica Parker\nwikidata:Sarah Jessica Parker\ndbpedia-cs:Sarah Jessica Parker\ndbpedia-de:Sarah Jessica Parker\ndbpedia-es:Sarah Jessica Parker\ndbpedia-fr:Sarah Jessica Parker\ndbpedia-id:Sarah Jessica Parker\ndbpedia-it:Sarah Jessica Parker\ndbpedia-ja:Sarah Jessica Parker\ndbpedia-ko:Sarah Jessica Parker\ndbpedia-nl:Sarah Jessica Parker\ndbpedia-pl:Sarah Jessica Parker\ndbpedia-pt:Sarah Jessica Parker\ndbpedia-wikidata:Sarah Jessica Parker


Euskararen alde egon edo izan\nEuskararen egunetik hilabetera, beharbada urte hasmenta hau momentu ona da hausnarketarako. 2019ko abenduaren 3a pasatu zen baina etorriko da aurtengoa eta ezin dugu berriz ere hauts bihurtzen diren adierazpenekin, ekitaldi sinbolikoekin eta euskara goraipatze hutsarekin eguna bete eta aitzina egin.\nElurre Iriarte Bañez @bixigu2 | Erran .eus @erran_eus\nAbenduaren 3aren inguruan aditu, solastatu eta leitu dudanaren artean argi dut zein den egin beharrekoa: euskararen eguna aldarrikapen eguna bilakatu eta ez ospatze egunarekin konformatu. Zapalketak ez dira ospatzen eta guk ez dugu deus ospatzekorik. Zoritxarrez.\nBertze edozein zapalketarekin funtzionatzen dugun gisan aritu beharko genuke: emakumeen egunean ez dugu ospatzen, aldarrikatzen dugu; langileen egunean edo harrotasunaren egunean egiten den bezala. Akaso horixe da arazoa, zapalketa ez dugula ikusten. Normalizatua dugu eta iruditzen zaigu gazteleraz solastatzera behartzen gaituzten guzietan bertzearen eskubideak errespetatzen ditugula. Horixe da zapaldua izatearen sintoma bat: gu gaizki ari garela sinestea, normala dela gazteleraz egin behar hori ulertzen ez gaituenen artean.\n“Euskararen alde egotearekin ez da aski, izan eta aritu behar dugu”\nEta normalizaziorat ailegatu bagara, zapalketa hori identifikatzen ez dugulakoz izanen da segur aski. Egin dezagun bertze zapalketa batzuekin bezala beraz. Hasteko identifikatu dezagun hizkuntza zapalketa. Elebitasunean bizi garela sinestarazi digute, baina diglosian bizi gara. Hau da, espainola eta frantsesak aise presentzia eta prestigio handiagoa dute euskarak baino. Horrek eramaten gaitu eremu eta inguru aunitzetan gure hizkuntzan aritzeko zailtasunak eta maiz ezintasunak izaterat (medikuak, administrazioa, kultura adierazpenak, formakuntza…) eta horrekin batean sinestera euskarak ez duela balio gauza guzi horietarako. "Denek erdaraz baldin badakigu, zertarako euskaraz aritu?".\nEuskara identitatearen ardatz inportanteenetako bat da eta erabili ezin dugun bakoitzean gure identitatea eta mundua ulertzeko manera guttiesten dugu, altxatzen dugu, desagerrarazten dugu. Hori nahikoa beharko luke izan gure aldarrikapenak mahai gainean paratzeko: euskaraz bizi nahi dut. Edo agian pausu bat gehiago: euskaraz bizi naiz. Hizkuntzari eta beraz identitateari balioa emanez.\nEta hortxe proposamena aurtengo euskararen egunerako: modu aktiboan aritzeko indarra hartzeko aldarrikapen eguna bihurtu. Ez da aski egotearekin, izan eta aritu behar dugu euskararen alde. Eta solastatze hutsarekin erdia baino gehiago egina dugu. Has gaitezen bada.


antropozenoa archivos - Galde\nArtxibatu | "antropozenoa"\nTags: antropozenoa, Inaki Irazabalbeitia, ockhamen labana.\nOckhamen labana. Antropozenoa\n(Galde 10, Udaberria/2015). Inaki Irazabalbeitia. Eguzki-sistemaren hirugarren planeta duela 4.500 milioi urte sortu zen gure izarraren inguruan jiraka zebilen hautsaren akrezioaren ondorioz. Ordutik honako denbora-tarte luze horretan gertatutakoen errelatoa egiteko geologoek eskala kronoestratigrafikoa usatzen dute. Eskala horren unitate bakoitza Lurraren historiaren liburuaren orrialde baten parekoa da, bertan idatzita baitago gure planeta gertatutako fenomeno biologikoen eta geologikoen kronika. Interpretatzen jakitea da gakoa.\nEskala kronoestratigrafikoa unitate estratigrafikoetan zatitzen da eta arroka-klase baten multzo gisa definitzen da. Multzo hori osatzeko behar izan den denbora unitate geokronologikoaren bidez adierazten da. Unitate horiek dira jendeak normalean ezagutzen dituenak. Zeinek ez ote du jurasiko, pleistozeno edo kuaternario hitzak entzun? Unitate horien mugak fenomeno biologikoek edo geologikoek markatzen dituzte; halako espezie desagertzea, kretazeoaren eta tertziarioaren muga adierazten duen dinosauroen suntsipenaren modukoa edo arroken ezaugarri fisikoak aldatzea, magnetismoa adibidez.\nGoraxeago aipatu ditudan izen horiek ez dira denak maila berekoak. Unitate geokronologikoek hierarkia dute elkarren artean. Hauxe da hierarkia handienetik hasita: eoia, era, periodoa, epoka, adina eta krona.\nLau eoi baino ez daude gure planetaren historian: hadearra, arkearra, proterozoikoa eta gu bizi garen fanerozoikoa. Gure eoia duela 541 milioi urte hasi zen. Halaber, fanerozoikoa hiru eratan banatuta dago: paleozoikoa, mesozoikoa eta gu bi garen zenozoikoa, zeina duela 65 milioi urte hasi zen, hots, dinosauroak desagertu zirenean. Hurrengo estaia periodoa da eta zenozoikoak hiru ditu: paleogenoa, neogenoa eta gu bizi garen kuaternarioa. Kuaternarioa duela 2,59 milioi urte hasi zen. Homo generoa agertu berria zen Afrikako sabanan. Gure periodoak bi epoka ditu: pleistozenoa eta gu bizi garen holozenoa, zeina duela 12.000 mila urte hazi zen. Pleistozenoak adinak badituen arren (gelasiarra, kalabriarra, joniarra eta goi-pleistozenoa hurrenez hurren), holozenoak ez du adinik eta, ondorioz, ezta kronik ere.\nKomentatu dugunaren arabera, holozenoan bizi gara 2015eko gizakiok. Alabaina, batzuen ustez ez da horrela. Holozenoa bukatu da. Epoka berri batean sartu gara. Antropozeno deritzo eta ‘antropos’ erro grekoari erreparatuta klaru dagoke zergatik.\nEugene F. Stoermer ekologistak egin zuen terminoa ezagun. Antropozenoa gizakion Lurraren ekosistemetan eragin adierazgarria duen epokari fortunatuko litzaioke. Errealitatea da jada gizakion eragin hori. Berotegi efektua edo leherketa atomikoek utzitako elementu erradioaktibo artifizialak izango lirateke eragin horren bi adibide.\nBi eztabaida daude aldi berean gai honi buruz. Antropozenoa baden ala ez den epoka berri bat. Bada, noiz hasi zen?\nLehenengo eztabaidan ez naiz sartuko. Izan ere, Nazioarteko Antropozenorako Lan-taldea 2016an batzartuko da erabakia hartzeko.\nHasiera-dataren eztabaida iruditzen zait interesgarriagoa. Joan den urtarrilean Antropozenokorako Lan-taldeko 38 kideetatik 26k artikulu bat publikatu zuten antropozenoa 1945eko uztailaren 16an hasi zela aldarrikatuz, lehen bonba nuklearraren jaurtiketaren egunean. Aise arrazoitzen duten: sedimentuetan zesio-137 edo plutonio-139 bezalako elementu erradiaktibo artifizialak agertzen direlako data harez geroztik.\nDenak ez dira ados. Autore batzuk duela 8.000ra atzeratzen dute hasiera. Gizakia ehiztari-biltzaile izateari utzi eta nekazari bihurtzen hasi zenean. Horretarako eginiko suteak eta baso-soilketek markatuko lukete hasiera. Irizpide horrek holozenoaren iraupena asko laburtuko luke.\nBeste autore batzuk duela bi mila urtera eramaten dute antzinateko zibilizazio handien garaira. Erromak Europaren zati handi bat menderatzen zuen. Txinan dinastia klasikoak loratzen ari ziren. Indian erresuma handiak zeuden. Ameriketan Olmeken eta Txabinen erresumak ere ikustekoak ziren. Horiek guztiek eragin handia izan zuten ekosistemetan nekazaritza edo meatzaritzaren bidez.\nIndustria-iraultzarekin ere batera daiteke antropozenoaren hasiera, gizakiok makinen bidez ahalmen berri handia lortu baikenuen. 200 urte atzera egin beharko genuke.\nGorago aipatutako artikuluaren erantzun moduan beste geologo batzuk artikulua publikatu zuten joan den apirilean Nature aldizkarian, 1610 edo 1964 antropozenoaren hasierako data moduan izendatzeko arrazoiak emanez. 1610ak holozenoko atmosferako C02 kontzentrazioaren minimoa markatuko luke. 1964an, C-14 isotopoaren banaketan globalean tontor bat agertzen delako.\nNeronek lehen bonba atomikoaren leherketa eguna jarriko nuke hasiera bezala. Ba al da natura eraldatzeko eta planeta honen etorkizuna baldintzatzeko modu eraginkorragorik gatazka nuklear bat baino?\nZein da zure iritzia irakurle?


Gaztetxoak bandara hurbiltzeko kontzertuak eskainiko ditu musika bandak otsailean eta martxoan — Berbia\nGaztetxoak bandara hurbiltzeko kontzertuak eskainiko ditu musika bandak otsailean eta martxoan\nBanda barrutik ezagutzeko aukera emango zaie musika eskolako ikasleei, domekan\nHarrobia landu behar dela garbi du musika bandak eta norbide horretan musika eskolarekin beti izan duen lankidetza bereziki zaindu behar duela. Hala, eta etorkizuneko banda gogoan, otsaila eta martxoko kontzertuak antolatu dituzte Jose de Azpiazu musika eskolarekin elkarlanean.\nDomeka honetan banda barrutik ezagutzeko aukera eskainiko zaie musika eskolako ikasleei eta bereziki instrumentua hautatzeko puntuan dauden 16 ikasleri. Goizeko kalejiraren ondoren musika banda kiroldegira joango da eta han, banda osatzen duten talde ezberdinak azalduko zaizkie musika eskolako ikasleei. Instrumentuak ikusi eta zuzenean entzuteko aukera izango dute. Musika eskolako ikasle guztiak gonbidatzen dira 12:00tan hasiko den banda barrutik ekimenera. Baina ondorengo kontzertuan 16 ikasle bandako kideekin batera jazartzera gonbidatuko dira.\nZinerako sortutako musika protagonista izango da ZINEMALDIA izenpean aurkezten den domekako kontzertuan. Gaztetxoak gogoan, eta musika eskolarekin elkarlanean, martxoaren 20an Peru eta otsoa kontzertu pedagogikoa eskainiko du musika bandak.\nDatozen bi kontzertu hauetan haur eta gaztetxoei keinu berezia egingo bazaie ere, musika bandaren emanaldiak herritar guztientzat direla gogorarazi nahi da. Gonbidapen txartelak Txokolateixan eskuragarri daude jada, eta musika eskolan ere bai.


Nola ireki itxi berri den fitxa Chrome Android-erako | Androidea\nEgia den arren, Google arakatzaileak, Chrome gaur egun merkatuan aurki dezakegun onenetarikoa daEz da bakarra, Play Store dendan zein kanpoan eskura baititugu baliozko arakatzaile baino gehiago. Duela egun batzuk, nola egin dezakegun erakutsi genuen aldatu Android-eko arakatzaile lehenetsia, Chrome-rekin nekatuta bazaude.\nHori ez bada, eta hori zure goiburu arakatzailea da oraindik, artikulu honetan nola ahal dugun erakutsiko dizuegu berriro ireki itxi dugun fitxa Chrome-n gure arakatzailearen fitxa irekiak garbitzen ari ginela. Txiki honekin, azkarrak bagara, ez da beharrezkoa izango gure nabigatzailearen historiara jotzea.\nGoogle Chrome-ren etorkizuneko eguneratzeetan, bilaketa erraldoiak botoi berri bat gehituko du, arakatzailean irekitako fitxa guztiak batera kentzeko aukera emango diguna, aukera hori ere arakatzaileak erabilitako memoria fitxetan dedikatzeko aukera emango digu, gainerako sisteman, funtzio berri honek ere eskaintzen digun erosotasuna aipatu gabe, horiek ixterakoan denbora aurrezteko aukera emango digu.\nItxi ditugun Chrome fitxak nola ireki\nFitxak banaka ixterakoan, zenbakia duen laukian klik eginez, irekitako fitxa kopurua adierazten duen zenbakia, irekita dauden guztiak ezkonduta erakutsiko dira.\nIxteko, nahikoa dugu irristatu ezkerrera edo eskuinera.\nPasatu hatza ezkerrera edo eskuinera, fitxa itxi eta berehala, pantailaren behealdean, agertuko da fitxaren izena Desegin aukerarekin batera.\nGainean klik eginez desegin, itxi dugun fitxa zegoen leku berean erakutsiko da berriro.\nArtikuluaren bide osoa: Androidea » Android aplikazioak » Nola ireki Chrome fitxa itxi berria Androiderako


Zazpi auzipetuen sententziaren kontrako manifestazioa Gasteizen | Pays Basque | KAZETA\nMaiatzaren 17an Gasteizen manifestazio nazionala antolatuko da. 12.00etan hasiko den hitzorduak "Segirekin" lotura izateagatik auzipetuak izan diren zazpi gazteen kontrako sententzia salatuko du. Sei urteko espetxe zigorra ezarri diete eta lau gazte atxilotu dituzte. Beste hiruak libre dira eta horietariko batek, Aiala Zaldibarrek, bideo baten bidez mobilizaziora joaiteko deia luzatu du.\nAbenduan 28 gazte independentista jujatuak izan ziren. Garaian horietariko 12 epaileak absolbitu zituen. Iragan den astean Estatu espaniarreko justiziak bederatzi absolbitu eta zazpi kondenatu ditu.\nAbsolbituak izan diren gazteek sententziaren logika eza salatu dute. "Batzuek absolbitzeko erabiltzen diren karguak, besteak epaitzeko erabiltzen dira", nabarmendu dute. Hain zuzen ere, Marina Sagastizabal, Xabat Moran, Ainhoa Villaverde eta Bergoi Madernaz Bilbon eta Gasteizen atxilotu zituzten. Beste hiruak, Ibon Estebal, Aiala Zaldibar eta Igarki Robles oraindik aske dira.\nHorren harira, igande huntako mobilizazioan "epai bakarra absoluzioa" izan behar dela defendatuko dute eta kondenatutako gazteei babesa helaraziko diete.\nAiala Zaldibarren deia\nAuziperatua den Aiala Zaldibarrek bideo baten bidez Gasteizeko mobilizaziora joaiteko deia luzatzeaz gain, Euskal Herriari eskerrak eman nahi izan dizkio. "Enteratu garen mementotik izugarrizkoa izan da kaleko mugimendua. Harro egoteko modua izan da agertutako erantzuna", gehitu du. EAJk izandako jokabidea salatu ondoren, gazteria "borrokan segitzea" animatu du.


azaroa | 2017 | Irakurri matte\nKattalin Minerrekin solasean\n2017(Europe/Madrid)k2017 azaroak 8 -n irakurrimatte-kargitaratuta\nSolasaldi atsegina izan genuen atzo Kattalin Miner idazle hernaniarrarekin. “Nola heldu naiz ni honaino?” opera primari buruz aritu ginen, nobelako protagonistak, Jezabelek, atsegin duen bezala, te-pastak janez, literaturaz mintzatu bitartean. Hurrengo saioa azaroaren 12an izango da: Joseba Sarrionandiaren Lapur banden etika ala politika saiakera komentatuko dugu.\nDatozen hilabeteetarako programa:\n2017(Europe/Madrid)k2017 azaroak 7 -n irakurrimatte-kargitaratuta\nAbenduaren 12an Joseba Sarrionandiaren azken saiakeraz hitz egingo dugu. “Lapur banden etika ala politika” jarri zion izenburua Iurretarrak lan sakon, ausart eta eder honi,\nMemoria onekoa eta tolestura anitzekoa, apala eta ausarta da Joseba Sarrionandiaren saiakera hau. Azken hamarkadetako eta gaur eguneko gure errealitate politikoaren inguruan mintzo da: gai asko eta askotarikoen artean, dominazioaz eta sektarismoaz, gutasuna aniztu beharraz eta politika egiteko ezintasunaz, hau da, politika egiteko obligazioaz. Kritika eta autokritika arrazoituaren bidez, teoria politiko oso bat doa azaltzen, botere ekonomiko, politiko eta militarren kontra, subjektu sozialak errebindikatzen dituena.\nUmorea ere falta ez duen testu honek, ustekabean batzuetan, zer pentsatu emango dio irakurleari, saiakera eta literatura hoberenak egiten duen gisan. Ados dagoela konturatzera edo ados ez dagoela ebaztera behartuko du irakurlea. Autorea urrun omen dabil oso aspalditik, baina inork ez du esango hemengo arazoak benetan bizi eta bere kasa hausnartzen ez dituenik. Hemengo arazoak, jakina, mundu guztikoak dira.\nHemen duzue material osagarria:


Egunkaria aurrera » Eusko Jaurlaritzaren adierazpena\nBi urte eta bederatzi hilabete pasa dira kazetaren itxiera prebentibotik. Denbora luze hori igaro arren, egun ez dago inongo frogarik hartu ziren erabaki haiek oinarritzeko. Auzibidean ez da ezer berririk lortu akusazioak frogatzeko.\nEuskaldunon Egunkariaren auzia inoiz gertatu behar ez zen jokamoldearen adierazpen garbia da. Iragan denboraren adierazpena, Aznarren bigarren gobernu-aldikoa. Hurbileko iragan hartan, Estatuaren aginte guztiak baliatu zituzten Euskadiren kontra eta aginte politikoak, era ez demokratikoan, Aginte Judiziala baldintzatu eta erabili zuen.\n“Guztia ETA da” funtsik gabeko tesian oinarrituta, justiziaz kanpoko aurre juzkuetatik jokatu zen, ez bakarrik pertsonen aurka, baita egunkari baten kontra ere, hasieratik erruduntzat joz eta beraien bitartez euskal gizartea eta kultura. Lehendakaria, Eusko Jaurlaritza eta hau osatzen duten alderdiak ez zituen aurre juzku horietatik libratu eta gure kontra ere zabaldu zen terroristen lagunak ginelako gezur lotsagabea.\nPPren Gobernuak eragindako bultzada politikoa izan zuen oinarrian Euskaldunon Egunkariaren aurka zabaldutako auzibideak. Gobernuak fiskaltzaren bitartez eragin dezakeen baino indar handiagokoa eta funtsik gabekoa, akusazio hutsetan oinarritua.\nAre gehiago, Euskaldunon Egunkariaren auziak auzi bidean jarri zituen pertsonak baina horrekin batera, behin behineko itxieraren bitartez, hedabide oso bat erruduntzat jo zuen; nahiz eta herri demokratikoetan prentsaren aurkako edozein auzibideri ekiteko froga sendoak eta epaiak ezinbestekoak izan. Begi bistakoa da, hemen, hedabide baten aurka ekiteko ez zela Espainiako Konstituzioak aurreikusten duen bidea —eta egun arte inoiz erabili ez den auzibidea— erabili, aldiz, itxiera eta ekintza “terrorismoari laguntza ematearen” lauso legalaren aitzakiarekin gauzatu ziren.\nJustiziaren oreka eta independentzia ziurtatzeko, prozedura judizialak bermea zor du, aztarna, auzibide eta urrats guztietan. Ekintzabideetan kontuan izan behar da kasuaren larritasuna eta zigorraren proportzioa, baldin eta balego. Euskaldunon Egunkariaren itxi zutenean, genioen eta gaur ere hala diogu: arazo larria litzateke, edozein gauzagatik, berme eta prozedura horiek, demokraziaren sustraietatik datozenak, baztertzea terrorismoaren kontrako politikaren aitzakian. Are eta larriagoa litzateke erruduntasuna errugabetasunari gailentzen bazaio Zuzenbidea nagusi izan behar duen tokian. Erru susmo hori aginteak erein zuen eta Espainiako gizarte zati batean indarra hartu zuen, non euskaltasunarekin zer ikusia duen oro ETAren morroitzat jo izan den, Europako Kontseiluak, berriki, Hizkuntzen gaineko txostenean argi salatu duen bezala\nAginte Judizialari zor zaion errespetu osotik, Euskaldunon Egunkariaren aurka zabaldutako auzibidea bertan behera uztea eta artxibatzea eskatzen dugu. Izan ere, bertan behera uzte horrek, legearen aplikazio zuzena izateaz gain, inoiz gertatu behar ez zen bultzada politiko baten ondorioz zabaldutako auzia zuzentzea bailekarke.\nnola leike aginte judizial euskaldunok autatu gabeari errespetoa adierazi, euskaldunok epaitzeko guk autatu behar ditugu gure epaileak, bestela ppsoeren epaileen morrio bihurtzen gaitu, hori dira eta audientzi nazionaleko epaiileak ppsoek autatutakoak eta ez euskaldunek\nComment by ionek — 2009(UTC)k2009 maiatzaTue, 12 May 2009 13:31:11 +0000UTC5 12(pm) @ 13:31\n« Pen Clubaren adierazpena Xabier Alegria: “‘Poltsa’ saioek apurtuta utzi ninduten” »


Ingeniaritza Energetiko Iraunkorra Masterra - master - UPV/EHU\nIngeniaritza Energetiko Iraunkorra Masterra\nGaur egun, gizadiak erronka handi bat du energia horniduraren alorrean, bi arrazoirengatik: alde batetik, baliabide energetikoen eskaintzaren eta eskaeraren arteko desorekagatik; bestetik, berotegi efektuko gasen emisioagatik, murriztu egin beharrekoa gizakiak berokuntza globalari egiten dion ekarpena minimizatzeko.\nHorrek eskatzen du teknologiaren ikuspegitik lantzea hornidura eta kontsumo energetikoa, eskaintza, eskaera eta ingurumen inpaktua orekatzea ahalbidetuko duena, garapen jasangarria bermatu ahal izateko denboran zehar.\nIngeniaritza Energetiko Iraunkorra Masterrak adituak trebatzen ditu energia sorkuntzan eta kudeaketan, gai izango direnak energia sortzeko planten eraikuntza eta ustiapen proiektuetan parte hartzeko, klima aldaketaren aurkako jasangarritasun eta borroka printzipioen arabera.\nPrestakuntza programari esker, energia sortzeko hainbat motatako planten (konbentzionalak, berriztagarriak eta ez-konbentzionalak) egitura eta funtzionamendua ezagut daitezke, baita etorkizuneko joerak ere horietako bakoitzean, energia elektriko jasangarria sortzeak planteatzen dituen erronka berriei begira.\nHorren bidez, ikasleak gai izango dira soluzioen eskaintza ordenatu bat egiteko sorkuntza arazo zehatz baterako, bezeroari erabaki bat hartzen lagunduko diona. Alde horretatik, hornidura bat diseinatu ahal izango dute, kostuak kontuan hartuz, produktu energetikoen iturriei eta kostuei buruzko ezagutzak aplikatuz, eta haien finantzazioa aurreikusiz.\nMasterraren bidez, zuzenean sar daiteke Ingeniaritza Fisikoa doktorego programara.\nEnergia sorkuntzari buruzko ikuspegi zabala ematen du.\nHainbat motatako energien jasangarritasuna aztertzen du.\nInstalazioen hornidura, mantenimendua eta instrumentazioa aztertzen ditu.\nIngurumen inpaktua ebaluatzen du, eraikuntzari, operazioari eta instalazioak desegiteari dagokienez.\nIrteera profesionalak hainbat alorretan aurki daitezke: hala nola energia kudeaketa eta ekonomia; sistema energetikoen diseinua; ingurumen inpaktuko azterketak eta ebaluazioa; aholkularitza hainbat energia sektoretan (konbentzionalak eta berriztagarriak); auditoria, plangintza eta azterketa lan energetikoak; edo garapen teknologikoa sektore energetikoan (publikoan nahiz pribatuan). Gainera, aukera dago ere doktoregoa egiteko, etorkizunean energiaren eremuan ikerlan bat egiteko.


Gerok Screens 38. zenbakia Burdinbideak\nGerok Screens 38. zenbakia\nTrenak 2006ko ekainaren 9a\nOhore handia da niretzat Gernika-Bermeoren bigarren atalaten lehengo irudiak erakusten. Azkenengoz baditugu UT200 unitateak, Euskotren-ek erabiltzen dituena. Beta bertsioa da oraindik baina baliagarriak oso ibilbidea erakusteko. Unitate hauek egiteko elkar lan egin dute nahiz Josetxo Gurpegui nahiz Joxemai ere. Bioi eskertu nie lan hau.\nTEM7 errusiar diesel tren makina


Ze ikastaro mota nahi duzu\nAurrez aurreko ikastaroa euskaltegian\non line edo autoikaskuntza\nDatu pertsonalak Babesteari buruzko abenduaren 13ko 15/1999 Lege Organikoan xedatzen dena betetzearren, jakinarazten dizugu zure datu pertsonalak IKASLEAK fitxategian sartuta daudela eta horren helburua dela Aizu! aldizkariaren harpidedunen datuak kudeatzea. Datu horiek bankuei laga ahal izango zaizkie goian zehaztutako helburuak betetzeko xedez. Fitxategia Datuak Babesteko Agentzian aitortu dugu eta datuen segurtasuna bermatzeko neurriak ezarri ditugu.\nFitxategi horien erantzulea EUSKARAZ KOOP. ELKARTEA (AEK) bera da eta, horri dagokionez, hala nahi izanez gero, aipatutako Legean aurreikusitako sarbide, zuzenketa, ezeztapen eta aurkaritza eskubideak balia ditzakezu; horretarako Txakur Kalea 1, 4.a 48.500 Bilbo helbidera edo lopd@aek.org posta elektronikora eskaera bat bidali behar duzu, NA edo nortasuna egiaztatzeko beste agiri batekin batera.


Julio Medem - Wikipedia, entziklopedia askea.\n(«Julio Médem» orritik birbideratua)\nDonostia, 1958ko urriaren 21a (61 urte)\nzinema zuzendaria, gidoilaria, film-muntatzailea eta zinema ekoizlea\nGoya Award for Best New Director (1993) : Behiak\nSutherland Trophy (1993) : Behiak\n(1993) : Behiak\n(1997) : Tierra\n(1999) : Los amantes del círculo polar\n(2002) : Lucía y el sexo\n(2004) : Euskal pilota: larrua harriaren kontra\n(2011) : Room in Rome\nJulio Medem Lafont (Donostia, Gipuzkoa, 1958ko urriaren 21a) Euskal Herriko zinema zuzendari bat da. Medikuntza ikasi zuen EHUn, eta horrek ukituak utzi dizkio bere lanetan.\n1992an bere lehenengo pelikula estreinatu zuen: Behiak. Ordutik aurrera, arrakasta lortu du mundu osoan bere film luzeekin, berezkoa duen estiloa landuta (La ardilla roja, Tierra, Los amantes del círculo polar eta Lucía y el sexo).\n2003an aurkeztu zuen polemika handia ekarriko zion lana, Euskal Herriko egoera sozio-politikoa aztertzen duen Euskal pilota: larrua harriaren kontra film dokumentala.\nAzken urteotan biribildu du bere ibilbidea Caótica Ana eta Room in Rome lanekin.\nEHUn medikuntza ikasketak egin zituen arren, aspalditik zetorkion zinemarako zaletasuna.\nKritikari aritu zen La Voz de Euskadi eta Cinema 2002 agerkarietan.\n1987. urtean, medikuntza alderatuta, zinema profesionalean murgiltzea erabaki zuen. Zuzendari laguntzaile eta muntatzaile bezala aritu ondoren, Michel Gaztanbideren gidoi batan oinarrituta, bere lehen film luzea egin zuen, Vacas (1991), zuzendari berriei ematen zaien Goya saria jaso zuena.\nOndoren zuzendu zituen bi filmek, Tierra (1996) eta La ardilla roja (1993), nazioartean arrakasta handia izan zuten, beren ukitu esperimental eta abangoardistagatik.\nLos amantes del círculo polar (1998) filmean amodiozko drama landu zuen.\nSexua du ardatz nagusia Lucía y el sexo bere hurrengo filmak (2000).\nZuzendari ez ezik, bere film gehienen gidoien egilea ere bada, eta beste batzuentzako gidoiak ere idatzi izan ditu, Itziar Bollainen Hola, ¿estás sola? (1995) filmarena, esaterako.\n2003 Euskal pilota: larrua harriaren kontra\n1981 Si yo fuera un poeta\nJulio Medem: "Eskuindar askorentzat zine espainiarra 'gorri'en zinea da" Elkarrizketa Argia astekarian (2007-07-29)\nBNF: 15966179n (data)\nOrriaren azken aldaketa: 17 apirila 2020, 16:29.


Europako Garapen Ereduaren Etorkizuna EKONOMIA ZIRKULARRA ETA KANPO-ERAGINAK\nEKONOMIA ZIRKULARRA ETA KANPO-ERAGINAK\n1. Harrigarria da nola zabaldu den "ekonomia zirkularraren" kontzeptua ingurune mediatiko eta politikoetan, kontzeptu hori teoria ekonomikoaren barruan argi eta garbi kokatu gabe. Ekonomia zirkularrak ez du beste helbururik, enpresa-jarduerak ingurumenean duen kanpo-eragin negatiboa murriztea baizik. Hala ere, "zirkularitate" kontzeptu horrek esan nahi du -bai intsumoak murriztuz, bai hondakinak minimizatuz edo kudeatuz, eta baita energia-eraginkortasunaz ere- enpresa bera arduratzen dela sortzen dituen hondakinak murrizteaz eta horiei irteera emateaz.\n2. Ekonomia zirkularraren teoriaren funts kontzeptuala kanpo-eraginen kontzeptutik sortzen da. Hau da, enpresaren jarduerak sortutako kostu sozialak, enpresaren jarduerarako gastuak ez direnak. Kasu honetan, lehengaien kontsumoak edo hondakinen sorrerak enpresen emaitzen kontuetan eraginik ez duen kostu soziala dakar. Ekonomia zirkularrak enpresak behartu nahi ditu kanpokotasun negatibo horren eragina murriztera edo ezabatzera.\n3. Hala ere, geure buruari galdetu behar diogu ekonomia zirkularraren planteamendu horrek zer neurritan erantzuten dion enpresa-ekonomiaren logikari ala hobeto esanda, zer neurritan erantzuten dien – beste behin ere– ingurumenari buruzko moda mediatikoei.\n4. Kanpo-eragin negatiboak kudeatzeko moduaren azterketa sistematikoak honako ondorio hauek aterako lituzke:\nA. Ez litzateke ziurtzat jo beharko enpresak energia- eta hondakin-autokudeatzea eraginkorragoa dela, adibidez, hondakin jakin batzuen kudeaketa publikoa baino. Behin baino gehiagotan, baterako kudeaketa publikoak lor ditzakeen eskalako ekonomiek ez dute prozesuaren zirkularizazioa gomendatzen.\nB. Ekonomia zirkularraren filosofiaren antzeko argudioak – edo intuizioak – aurki daitezke enpresek sortutako kanpo-eragin negatibo gehienetan antzeko irizpideak erabiltzeko.\n5. Izan ere, "ekonomia zirkularraren" kontzeptua ingurumenaren gaineko inpaktuek sortutako kanpo-eraginetara mugatzeak ez dirudi logika ekonomiko edo politiko bati erantzuten dionik. Beste behin ere, moda mediatikoen jarraipena baizik ez da ziur asko. Antzeko arrazoiak aurki genitzake, adibidez, ekonomia zirkularraren kontzeptua enpleguari aplikatzeko eta enpresek kaleratzeen zuzeneko eta zeharkako kostua gizartearen gain ez uzteko, etengabe egiten duten bezala.\n6. Azken batean, ekonomia zirkularraren kontzeptuaren azterketa eta posizionamendu sistematikoak funtsezko bi ondorio ekarriko lizkiguke:\nA. Ekonomia zirkularraren metodologia analitikoa ingurumenarekin lotutako kanpo-eragin enpresarialei ez ezik, kanpo-eragin negatibo mota guztiei ere aplikatu behar zaie.\nB. Ez dugu ziurtzat jo behar kanpo-eragin negatiboak zirkularizazioaren bidez beti hobeto kudeatzen direla zerbitzu publikoen bidez kudeatu beharrean. Hori dela eta, kasu bakoitzerako kudeaketa-modalitate bakoitzaren abantailei eta desabantailei buruzko azterketa zehatza eta objektiboa egin behar dugu nahitaez.


Goiekik eta Beasaingo Udalak Anezka zerbitzu enpresa gunearen hitzarmena berritu dute - GOIEKI · Goierriko Garapen Agentzia ·\nLau bulego eta espazio amankomunez osatua dago. Gaur, hitzarmen hori berritu da beste bost urteetarako, 2026rarte alegia.\nLehenengo bost urte hauetan zehar, Anezka gunean sektore desberdinetako 12 enpresa desberdin kokatu dira. Berritzaile diren enpresa ekimen berrien agerpenak bultzatzea, zerbitzu aurreratuekin lotura dutenak edota Beasaini edota Goierri eskualdeari balio erantsia ematen diotenak sustatzea du helburu Beasaingo Udalaren eta Goiekiren arteko hitzarmenak, arlo honetan Goierriko Garapen Agentziak duen esperientziaz baliatuz.\nAnezka gunean kokatuak dauden lau bulego eta espazio komunak, ekintzaileen erabilerarako, ondorengoekin horniturik daude; argi-indarra, ura, telefono konexioa, Internetera konexioa, berogailuak eta asegurua. Argi-indarra, ura, komunitate gastuak eta zergak, Beasaingo Udalaren kontura joango dira. Beraz, hainbat dira eskaintzen dituen abantailak, ekonomikoak besteak beste. Gainontzeko gaietarako, hala nola, altzarien horniketa, asegurua (edukia), garbitasun gastuak, alarma, su-itzalgailuak, mantenu gastuak, eta beste funtzionamendu, jarraipen eta koordinazio gastuetarako, ekintzaileentzako Goiekik bere zentroan kokatuta dauden enpresekin dituen baldintza berdinak ezarriko dira eta Goieki egingo da hauen kargu.\nMomentu hauetan Anezka Guneak dituen lau bulegoak beteta daude, hona hemen bertan kokatuta dauden bi negozioen testigantzak:\nANDROMEDA PROJECTS, S.L., NEUROBAI. Borja Urresti.\nLau urte daramatzagu Anezka gunean, eta BIC Gipuzkoan gaude, Adinberriren ekosistemaren barruan, adinekoentzat. Goieki eta Anezka aukeratu ditugu gure patentea Goierrin garatzeko, lurraldearen zati honekin lotura emozionala baitugu. Erabiltzen ditugun aplikazioen zenbait irudi eransten ditut, zahartze aktiboa sustatzeko eta erabiltzaileen narriadura kognitiboa moteltzeko.\nOREKAN. Amaia Ayerbe. Anezka Gunean sartu den azken ekintzailea.\nAmaia Ayerbe Zurutuza naiz, nutrizionista. Gaur egun elikadura eta osasun heziketa proiektuak garatu eta zerbitzu pertsonalizatuak eskaintzen ditut Anezka gunean.\nAnezka gunean 2020 urte bukaeran kokatu nintzen eta zerbitzua 2021 urtarrilean hasi nintzen eskaintzen. Anezka gunean bulego bat erabiltzearen aukera Goiekik eskaini zidan eta nire kasuan erabakigarria izan zen proiektu sorrerari bultzada emateko.\nPandemia egoera bete-betean joan nintzen nire idearekin Goiekira. Nik lana uzteko eta nire proiektu propioa gauzatzeko erabakia hartuta nuen eta naiz eta zure proiektuak etorkizuna elikatu dezakeela pentsatu, egoera oso zaila zen eta ziurgabetasun egoera horri zure beldurrak ere gehitu behar. Anezka guneko bulego aukerak begirada zabaldu eta aurrerapausorako ausardia eskaini zidan.\nGainera, heziketa proiektuak lantzeaz gain pertsona banakoei bidelaguntzat eskaini nahi nien eta ondorioz kokagunea ere garrantzitsua zen. Aukera ezin hobea izan dut Beasain erdian, inbertsio oso gutxirekin eta alokairu jasangarri batekin nire proiektua garatzen eta elikatzen hasteko. Hasiera zail hauetan pausoak patxadaz eta ondo emateko aukera eskaini dit eta hori gauza handia da. Oso eskertuta nago Goieki eta Beasaingo Udalari!


'Ni naiz hip hop' jaialdia egingo dute bihar Zelai Arizti aretoan - Otamotz : Otamotz\nIazko etenaren ondoren, Ni naiz hip hop jaialdiaren zortzigarren edizioa egingo dute bihar, Zumarragan. Jaialdi hori Zumarragako jaietan egin ohi da, Zelai Arizti pilotalekuan. Aurten, ordea, koronabirusa dela eta, Zelai Arizti aretoan egitea erabaki dute. 17:00etan hasiko da. Sarrerek 3 euro balio dute eta entradium.com-en eskura daitezke.\nGasteizko Kloy MC eta Bilboko Shintoma Urretxuko DJ Sbans-ekin arituko dira. Herriko Agresion Verbal taldeak eta Astrabuduako Tierra Kritikal-ek ere parte hartuko dute. Azken hauek Zulumarragga-ren ordez arituko dira, Zulumarragga taldeko kide batek positibo eman baitu Covidaren testean.\nBingen Gomez, DJ Sbans eta Agresion Verbal taldeko kidea, gustura ageri da. «Beste urte batzuetan grafiti erakustaldia, break dance lehiaketa eta haurrentzako tailerrak ere egin ditugu, baina aurten ezinezkoa izango da. Aurten kontzertua bakarrik egin ditzakegu, baina pozik gaude. Izan ere, lehen kontzertua da koronabirusa heldu zenetik». Agresion Verbal taldearen azken kontzertua 2019ko abenduan izan zen, disko berria aurkezteko biraren barruan.\nAgresion Verbalek bi disko kaleratu ditu eta DJ Sbans-ek beste bi. DJ Sbans-ek hirugarrena kaleratuko du aurki. «No todo es negro du izena eta Espainiako hainbat raperok hartu dute parte. Kanta guztietan bina rapero elkartu ditut. Hitzak beraienak dira». Binilo formatuan argitaratuko du, uda ondoren.


Elkarrekin Podemosen alkategaia salatu du GUKek, bere hauteskunde-propaganda hondatzeagatik - Getxo - Hiruka.eus\nElkarrekin Podemosen alkategaia salatu du GUKek, bere hauteskunde-propaganda hondatzeagatik\nUnai Brea 2019-05-21 17:33\nGUK Getxo hautagaitzak salaketa bana ipini du, guardiako epaitegian eta Eskualdeko Hauteskunde Batzordean, Elkarrekin Podemosen Getxoko alkategai Ina Roblesen aurka, euren kartelak kentzea eta suntsitzea leporatuta. Inguruan Elkarrekin Podemoseko beste kide batzuk ere bazebiltzala adierazi dute.\nSalaketaren testuaren arabera, maiatzaren 20ko goizean GUK Getxoko hiru kidek Ina Robles (Elkarrekin Podemosen alkategaia) ikusi zuten, euren alderdiaren kartelak kentzen hauteskunde-propagandako panel batetik. GUKeko hiru kide horiek, hain zuzen, ohar bat jaso zuten Getxoko hainbat lekutan beren alderdiko kartelak kenduta edo manipulatuta zeudela esanez, eta salaketak dioenez, hala ote zen begiratzera joan ziren. Udalerriko propaganda-gune gehienetan euren kartelak kenduta edo desitxuratuta zeudela behatu ostean, Santa Ana plazako panelaren egoera ikustera zihoazela Ina Robles ikusi zuten Udaletxe inguruko kartelak kentzen, salaketan adierazten denez. Salaketa hori Getxoko Justizia Jauregiko guardiako epaitegira eroan dute, Hauteskunde Batzordera ez ezik.\nAdierazi dutenez, kenduta ez zeuden kartelen gainean beste bat zegoen itsatsita, zeinean irakur zitekeen GUK ez dela hauteskundeetara aurkezten. Argitu beharra dago gaur egun Udalean hainbat zinegotzi daukan indarra ez dela, juridikoki, maiatzaren 26ko hauteskundeetara aurkeztuko den bera, bertako kide batzuek alderdien erregistroan inskribatutako izen bereko alderdi bat baizik, azken lau urteotan Udalean egindako lanari jarraipena eman gura izan diotenak, bertako iturrien esanetan.\nAitzitik, 2015ean aurkeztu zen GUKen zati handi batek oraingoan Elkarrekin Podemosen barruan aurkeztea erabaki du. Martxoaren 28an egindako bozketan, GUKen jarraipena gura zutenei hauteskundeetara sigla horiekaz joateko baimena ukatzea gailendu zen, GUK Getxoren webgunean sartu eta berehala nabarmentzen denez. Hauteskunde Batzordeak, zelangura, onartu egin zuen izen hori duen alderdia aurkeztea, eta hala, Getxoko hamaika hautagaitzetako bat da GUK, azken lau urteotan zinegotzia izandako Kike Prada alkategai duela.\nMomentuz Udalean dagoen GUK izeneko indarrari dagokionez, berriz, ez da alderdia, hautesle-elkartea baino, eta beraz aldi baterako sortua da. Hau da, legegintzaldiagaz batera amaituko da haren ibilbidea. Gaur egun dituen lau zinegotzietatik, bi Elkarrekin Podemoseko zerrendan joango dira.\nHorietako bat, Paula Amieva, GUK Getxok Ina Roblesen kontra ipinitako salaketan aipatzen da. Zehazki, salaketaren testuan ustezko gertakarien berri ematen duten GUKeko kideen arabera, Roblesegaz batera Elkarrekin Podemosen dabiltzan beste pertsona batzuk ere bazeuden, tartean Amieva bera. Salaketak dioenez, kartelak kentzeko momentuan bizilagun batek telefonoagaz egindako argazki batzuk utzi zizkien GUKeko hiru kide horiei, eta argazkiok froga modura eman dizkiote bai epaitegiari bai Hauteskunde Batzordeari.


«Emakumeak, kultura eta politika» DIARIO DE NAVARRAn | Katakrak\nGure munduaren gatazkak, Angela Davisen ikuspuntutik\nFeminismoaren teorialari, arrazismoaren kontrako ekintzaile eta ezkerreko mugimenduetako militante, Angela Davis (Birmingham, Alabama, 1944) XX. mendeko ikono nagusietako bat bat bihurtu da 70eko hamarkadatik hona. Bere lehenengo ekarpen teorikoa Emakumeak, arraza eta klasea (1983) izan zen. Handik urtebetera Emakumeak, kultura eta politika argitaratu zuen eta 1990an eman zuen behin-betiko bertsioa. Bertan 80. hamarkadan idatzitako hitzaldi eta artikulu biltzen ditu, 18 ataletan banaturik. Gai guztiak hiru ardatz nagusitan sailkatzen dira: emakumeen berdintasunaren aldeko borroka, nazioarteko gaiak eta kultura.\nOrain, Katakrak argitaletxe nafarrak obra hau euskarara ekarri du. “Emakumeak, kultura eta politika gaztelaniara oraindikan itzuli ez den liburua da. Ahal den neurrian, primizia ematen saiatzen gara”, esaten du Hedoi Etxarte Katakrakeko editoreak. Fermin\nZabaltza, Itziar Diez de Ultzurrun, Xabier Olarra, Estibaliz Lizaso, Joxe Mari Berasategi eta Hedoi Etxarte berak itzuli dituzte liburuaren testuak. Bereziki aipatzekoa da Xabier Olarraren koordinazio lana, testu guztien terminologia eta estiloa bateratuz. Kon-\ntrazalean aipatzen den bezala, liburu hau hamaika pertsonaia historiko eta gatazka ezagutzeko eta sakontzeko gida bat da. “Edozein gatazkan dauden faktore ezberdinen eta konplexutasunen bila aritzeko gonbidapen bat da”. Gai anitzak jorratzen dira: arrazakeria, arma nuklearrak, familia beltzen egoera Estatu Batuetan, argazkigintza eta historia afroamerikarra, Winnie Mandelaren autobiografiari buruzko hausnarketak, Egiptoko emakumeak...\nKatakrak argitaletxeak euskaraz kaleratu du ‘Emakumeak, kultura eta politika’\nHedoi Etxartek azaltzen duenez, “aspaldiko gatazkak nolabaiteko antzekotasuna izan dezakete guk gaur egunean izan ditzakegun horiekin”. Emakumeen mugimenduari dagokionez, ikuspegi historikoa ematen du. Davisek XIX. mendeko Emakume Beltzen Kluben Mugimendua gogoratzen du, “garai hartako lintxamendu izurritearen kontra” jaio zena. Angela Davisek ospe handia lortu zuen gaztarotik. “Kaliforniako Unibertsitatean irakasle zela, izugarrizko kalapita egon zen bera Alderdi Komunistako kidea zelako”, kontatzen du Hedoi Etxartek. 1972an, Soledad anaien auzian nahasia ikusi zuen bere burua. “Hilketa, atxiloketa eta konspirazioagatik froga faltsuekin atxilotu ninduten”, gogoratzen du Davisek berak Emakumeak, kultura eta politika liburuaren hitzaurrean. Kartzelan\nsartu zutenean, bere askapena eskatzeko mundo mailako kanpaina bat jarri zen abian. Azkenean absolbitu zuten.\nZapiaren erabilera Egipton\nEtxartek azpimarratzen duenez, “Davisek badauka orijinaltzat har dezakegun aztertzeko modu bat. Gatazka bat azaltzerakoan, Davisek ahalik eta faktore gehien aipatzen ditu: erlijioa, historia, klase soziala... Gai guztietan saiatzen da ahalik eta ikuspegi zabalena izaten”, dio Etxartek.\nHorren adibide garbia da Emakumeak Egipton: ikuspegi pertsonal bat izenburuko kapitulua. “Askotan, buruko zapi islamiarrari buruz egiten den irakurketa erlijioaren ikuspegitik izaten da soilik”, azaltzen du Etxartek. “Davisek erlijioa aipatzen du, baina Egiptoko historia ere aztertzen du. Hau da, noiz hasi ziren Egiptoko emakumeak zapia erabiltzen, ze zapia oso gauza garaikidea da Islamaren baitan”.\nEgiptoren kasuan, zapiarena Kairon sortutako moda bat zen. “Hirietako klase ertaineko emakumeak hasi ziren zapia janzten XX. mendearen hasieran. Angela Davisek Egiptora bidaiatu zuenean, landa eremuan ia inork ez zeraman zapirik”.\nEtxarteren ustez, azpimarratzekoa da Davisek bere liburuetan erabiltzen duen “estilo gardena”. “Nahiz eta batzuetan aipatutako ideiak sofistikatuak izan, beti modu argian azaltzen ditu”. Hain zuzen, hori izango litzateke mundu osoan lortu duen oihartzunaren gakoa.


aniztasuna euskaraz: 2009\nAurten ahozko ulermena eta adierazpena lantzea tokatzen zait ia ikasle guztiekin.\nTxikienekin lan egiteko material bat aurkitu dut baina ooooso zaharra da. Ikusi-makusi deitzen da. Bere egilea Maria Pilar Lonarbide da eta eskuartean dudana material horren gidaliburua da, ez textu liburua. Uste dut 1980. urtean argitaratua dela. Interesgarria da hizkuntzaren indartzeanlan egiten dugunontzat. Ipuinak ditu oso sinple kontatuta eta oinarrizko hiztegia lantzen du. HH-ko 4 eta 5 urteko umeekin lan egiteko sortua, nik 1.mailan errefortzua lantzeko erabiltzen dut.\nHala ere, inguru ez euskaldunetan 1.mailarako ere egokia deritzot.\nKantak, nola ez, Imanol Urbietarenak dira.\nPublicado por ainhoa basterra en 14:23 No hay comentarios:\nBiderketa taulak sarean eta euskaraz\nBiderketa taulak lantzeko ariketak interneten Clic barruan daude eta euskaraz baita ere. Loturetan daukazuen helbidera jo. Gogoratu Clic-en lan egiteko eta jarduera berriekin interneten zuzenean aritzeko Java behar duzuela.\nPublicado por ainhoa basterra en 11:55 No hay comentarios:\nLandareei buruzko bideoa.\nHirugarren zikloan ingurunean gaude landareak lantzen. Youtuben euskaraz baliagarriak diren gauzak topatzea zaila bada ere, hona hemen bideo bat. Ea lagungarri zaizuen.\nView more presentations from oia.\nAutismoari buruz informazioa ematen digun aurkezpen txiki honek guraso zein ohiko geletako irakasleentzat interesgarri izan daiteke.\nsoinuei eta hitzei ez baitie erantzuten.\nHaur horien defizitak ez dira lengoaiaren ohiko garapen-jarraipidearekiko\natzerapenak edo desbideratzeak, lengoaia garatzen hasi baino lehenagoko\noinarrizko komunikazio-trebetasunen alterazio larriak baizik. Kasu horietan hitzezkoa\nez den komunikazioaren alderdi zabalagoek egiten dute huts, hala nola,\nkomunikatzeko asmorik ezak, interesen bat besteei adierazteko gaitasunak eta\ngizarte-ingurunea eta inguruan dituztenen interesak, nahiak eta emozioak ulertzeko\nzailtasunak. Alderdi horiek guztiak, komunikazio-estrategia goiztiarrak eta hitzezko\nlengoaia garatzen hasi aurrekoak direnak, haur-garapenaren hasiera-hasieratik\nPublicado por ainhoa basterra en 11:29 No hay comentarios:\nGurasoak eta euskara\nDuela hilabete edo Iñaki Eizmendi izan genuen gure artean gurasoei hitzaldia ematen.\nGure eskolako guraso gehienak erdaldunak izanik, zalantza handiak zituzten umeei euskararenganako jarrera positiboak bultzatzeko orduan egin zezaketenaz.\nIñakik esan zien egunero esaldi gutxi batzuk badira ere, horrek jarrera positiboa erakusten duela.\nGuk Normalkuntza Batzordetik gurasoentzat esaldi zerrenda txiki bat egin dugu eguneroko egoeretan erabilgarriak direnak eta txostenekin batera banatuko ditugu. Norbaitek nahi badu hemen dauka.\nGuraso euskaldunarentzat sarean dagoen baliabide interesgarri bat da http://www.guraso.com/.\nNormalkuntzaren bidean eskolako komunitatean ezinbestekoa dugu gurasoekin euskaraz lan egitea. Gurean zaila da gehiengoa erdalduna delako baina agian beste eskola batzuetan IGE-koei interesatuko zaie orrialde hau.\nZientzia,teknologia, hezkuntza eta euskara uztartzen dituen lekua. HPB buruz ikasten ari nintzela garapenaren psikologiari buruz info bilatzen topatu nuen. Oso interesgarria ikastorratza, magisteritza amaitu eta gero ikasten jarraitu nahi duenarentzat.\nPublicado por ainhoa basterra en 11:15 No hay comentarios:


Yoyes ez zen errenditu — Eibar.ORG | Eibarko peoria\nHemen zaude: Hasiera / Blogak / Amatiño / Yoyes ez zen errenditu\nYoyes ez zen errenditu\namat 2006/09/10 18:19\nOrain hogei urte, 1986ko irailaren 10ean, asteazkena, telefonoz ari nintzen berbetan Migel Larrea “El Diario Vasco” egunkariaren zuzendariarekin. Bat-batean jarduna hautsi eta esan zidan: “Un momento... espera... se han cargado a Yoyes¡”. Nik, berriz, galdetu: “¿Han sido los del GAL?” Eta berak erantzun: “No, ha sido ETA”.\nAitortu behar dut ez nuela une hartan ETA izan zitekeenik zeharo sinestu. Orain badakigu tiratzailea Jose Antonio Lopez Ruiz “Kubati” izan zela, Franzisko Mujika Garmendia “Pakito” ETAren ekintza militarraren arduradun zelarik.\nDolores Gonzalez Katarain “Yoyes” hiru urteko semearen aurrean hil zuten. ETAn sartua zen 1970ko hamarkadaren hasieran, borroka armatuak frankismoaren aurka zentzurik zuelakoan eta 1979an edo utzi, ordurako ETAk berak ezagutu zuenarekin zer ikusirik ez zuelakoan. Ez zioten barkatu. Traidoretzat jo, Estatu espainiarraren kolaboratzailetzat salatu, heriotza-zigorra erabaki eta Ordiziako euskal jaietan erail zuten.\nEgoera guztiz bestelakoa da 20 urte geroago, ETAren zeregina ez baita honez gero borroka armatua uzten dutenak traidoretzat jo eta herriko plazan garbitzea, euren jarraitzaile sutsuen artean heroitzat azaldu eta erretiro isila eskaintzea baino.\nSegurutik, bakea amesten dugunok behin baino gehiagotan egin beharko diogu zenbait esamesi pasamisi eta hainbat gertakariri ez ikusi, baina ETAren menpeko ezker abertzaleak hausnartu beharko du noizbait zergatik jarraitu duen 30 urte noraezean, eraso, mehatxu eta erailketen zorigaiztoko errotan, heriotza, sufrikarioa eta gorrotoa lortzeko baino ez.\nEz. Arnaldo Otegik besterik uste arren, ez dugu ETAren errendiziorik nahi. ETAk 1976an egin behar zuena behingoz egin dezan baino ez dugu nahi, alegia: etxera joan. Yoyes ez zen errenditu, etxera joan zen. Eta guk nahi dugun bakarra zera da: euren burua lider superargitzat duten gizonezko helduek, sikeran 30 urte geroago, Yoyes 25 urteko neskatila gazteak ulertu zuena behingoz ulertzea.


“Kolorez lanbide” Miguel Angel Eugui artistaren erakusketa, Iruñean - Nontzeberri\nHasiera/ARTEA/“Kolorez lanbide” Miguel Angel Eugui artistaren erakusketa, Iruñean\n“Kolorez lanbide” Miguel Angel Eugui artistaren erakusketa, Iruñean\nIruñeko Zitadelako Mistoen eraikinean paratu du Miguel Angel Eugui artistak Kolorez lanbide izeneko erakusketa. Bertan izango da ikusgai datorren urteko urtarrilaren 20ra arte.\nMiguel Angel Eugui berak hala definitu ditu bere obra eta ofizioa: “Artistaren kontzeptua ez dator bat nirekin. Nik neuk nahiago dut nirea lanbidetzat jotzea. Ofizio guztiak bezala, eginez ikasten da, hainbat lanabes erabiliz (pintzelak, paletak, mihiseak, bastidoreak..) materiarekin esperimentatzeko, hura itxuraldatu arte. Eta ia alkimikoa den prozesu horretan, inoiz existitzen ez diren irudiak sortzen dira. Orainaldiko momentu mugiezinak, sekula errepikatuko ez direnak. Lantzen dudan materia pigmentoak dira, koloreak alegia, beren nahasketa amaiezinez”.\nMargoetan, lehen begi-kolpean ikusten ez diren gauzak ezkutatzen ditu egileak, ilunantzean dauden paisaiak, behaketa luze baten bidez argitutakoan azaltzen direnak. Izan ere, argia, kolorea eta denbora funtsezko bektoreak dira Kolorez lanbide erakusketan, hasieratik beretik bodegoiak ez direlako “natura hilak”, esan ohi zaien moduan, baizik eta denboran harrapatutako natura, une paregabe bat non argi-ilunen angeluazioak amaierako xarma sortzen baitu.\nGatibu, toki ezezagunetara\nErakusketak, performanceak eta hezkuntza-lantegiak


Euskadiko 102 enpresek, Eusko Jaurlaritzak zibersegurtasun industriala bultzatzera bideratutako lehen laguntzak jaso dituzte - SPRI\n28 abendua, 2018\nSPRI taldeak miloi 1 euro bideratu du, enpresa industrialek zibersegurtasunean euren heldutasun maila areagotu dezatenerako zibersegurtasun neurrien aplikazioa sustatzeko asmoz. Honela, gainera, zibererasoei aurre egiteko babestuagoak egongo baitira eta zibersegurtasuna lehiakortasun hobari moduan aprobetxatzeko aukera izango dute.\nArantxa Tapia sailburua.\nAurrekontua eskaera maila handia dela eta areagotu zen\nLaguntza, Zibersegurtasun Euskal Zentroaren sorreraren testuinguruan kokatzen da\n102 enpresek, horietatik 56 gipuzkoar, 25 bizkaitar eta 21 arabar, aurten zibersegurtasun industriala bultzatzeko Eusko Jaurlaritzaren laguntza programari etekina atera diote. SPRI Taldeak bultzatutako programa gure inguruan aitzindaria dena, hasiera batean 600.000 euroko diru-saila zuen eta, enpresen eskaera handiari so eginda, diru kopuru hori milioi bat eurora arte handitu da. Inbertsio publiko honek, zibersegurtasunean inbertsio pribatua sustatzeko balioko du -2,34 milioi eurora heldu arte-.\nZibersegurtasun Industrialera bideratutako laguntza programak, 18.000 euro eskaintzen ditu enpresa bakoitzeko, eta bere helburua, Zibersegurtasun Industriala bultzatzea da, batez ere, industria manufaktura- enpresen IT/OT (Information Technology / Operational Technology) inguruetarako, zibererasoak ekiditeko babes-sistemen konbergentzia eta integrazioari ekiten dioten proiektuetan, batik bat.\nZibersegurtasun Industrialera bideratutako laguntzak, SPRI Taldean osatutako eta Arabako Parke Teknologikoan kokatutako Zibersegurtasun Euskal Zentroaren (BCSC) sorreraren testuinguruan sortutako ekimen aitzindaria da; bere helburu nagusiak, jarduera dinamizatzea eta zibersegurtasunarekin erlazionatutako enpresa sektorea indartzea dira, baita arlo honetan Euskadi erreferente internazional moduan kokatzea eta euskal gizartean segurtasun informatikoaren kultura sustatzea ere.\n2017ko irailean Zentroa martxan jartzearekin hasitako eta zibersegurtasun industrialera bideratutako laguntza plana bezalako ekimen desberdinekin berretsitako Zibersegurtasunaren aldeko apustua, Eusko Jaurlaritzak Euskadiko enpresa eta herritarrekin duen konpromisoaren adierazle da eta gure herria Zibersegurtasunaren esparruan nazioarte mailako erreferente izatera bultzatzen du.\nZibersegurtasun Industrialarekin erlazionatutako ekimen honetan babesten diren arlo zehatzak, zenbait adibide aipatzearren, hauek dira: zibersegurtasun sistema perimetralen hobekuntza eta inplementazioa interneterako konexioan, zibersegurtasun kontu-ikuskapenak, sareko segurtasunaren inplementazioa, plan estrategiko eta plan gidatzaileak fase desberdinetan, urrutiko atzipen seguruak, erabiltzaile industrialen zibersegurtasunerako entrenamenduak, segmentazioa eta sekurizazio perimetrala, suebakiak, segurtasuna komunikazioetan, etab.\n2018an estreinatutako Zibersegurtasun Industrialera bideratutako laguntza lerro berriak 2019an ere jarraituko du, Eusko Jaurlaritzako Ekonomia Garapen eta Azpiegitura Sailburu Arantxa Tapiak, Basque Cybersecurity Day ekitaldian aurreratu bezala.


Zer da SCA? - PSD2 bezeroaren autentifikazio baldintza sendoak\nEtxea Ikuspegiak DSBCren segurtasun sistema PSD2 SCA eskakizunetarako prest dago\nEguneratutako ordua: abe 21, 2020, 09:18 (UTC+03:00)\nPSD2 SCA eskakizunak ezarri berri dira EBko herrialdeetako finantza erakunde guztientzat, Europa osoko banku sistema seguruagoa eta seguruagoa bermatzeko. DSBC Financial Europe gure papera jokatzen ari da norabide hau jarraitzeko eta zu - gure bezero estimatuak, seguru mantentzeko.\nZER DA SCA?\nSCA - Bezeroaren autentifikazio sendoak autentifikazio faktoreen konbinazioa behar du erabiltzaileari zenbait ekintzetara sarbidea emateko, hala nola kontu batean saioa hastea edo transakzio bat egitea. PDS2k gutxienez 2/3 irizpide eskatzen ditu ekintza guztietan erabiltzeko.\nHiru irizpide nagusiak hauek dira: Ezagutza - Jabetza - Herentzia. Ezagutza bezeroak pasahitza, PINa edo galdera sekretuak bezala ezagutzen duen zerbait da. Jabe izatea bezeroak telefonoa, token edo aplikazio bat bezalako zerbait izatea da. Bezeroak jaiotzetik bere hatz marka, ahotsa, aurpegia, ADNa edo irisak bezalako zerbait du bere baitan.\n(SCA - Ezagutza, Jabetza eta Herentzia)\nDSBCren SCA ERABILTZEA?\nDSBC Financial Europe-k PSD2 SCA eskakizunak aplikatu ditu gure mugikorretarako aplikazio sistema ziurtatzerakoan. SCA hainbat modutan bizi dezakezu, besteak beste:\n1. Twilio aplikaziotik automatikoki sortutako token leuna zure kontuan saioa hasteko.\n1. urratsa: Idatzi zure kontuaren izena eta pasahitza.\n2. urratsa: Ireki Twilio aplikazioa sortu berri den token soft bat jasotzeko.\n3. urratsa: Idatzi zure token zenbakia.\n4. urratsa: sartu zure kontuan eta gozatu DSBC zerbitzu guztiekin.\n(4 urrats DSBCn saio-hasiera esperientzia segurua lortzeko)\n2. Automatikoki sortutako pasahitz bakarra (OTP) SMS / posta elektronikoz / deien bidez gure mugikorretarako aplikazioa erabiliz transakzio bat egitean.\n1. urratsa: sartu transakzioari buruzko informazioa.\n2. urratsa: ireki SMS / posta elektronikoa edo itxaron telefono dei bat OTP jasotzeko.\n3. urratsa: Idatzi zure OTP zenbakia eta zure transakzioa prest dago.\n(3 urrats DSBC mugikorreko aplikazioaren bidez transferentzia esperientzia lortzeko)\n3. Automatikoki sortutako pasahitz bakarra (OTP) SMS bidez lineako transakzioetarako DSBC Mastercard bidez erosketak edo zerbitzuak erreserbatzeko.\n1. urratsa: sartu zure txartelaren informazioa.\n(Lineako erosketa esperientzia segurua lortzeko 3 urrats DSBC Mastercard erabiliz)\nUrrats gehigarri hauek babes hobea emango dizute, zure kontuan egindako transakzio guztiak zuk egin dituzula ziurtatuz. Horrek zure informazio baliotsua kanpoko mehatxuetatik babesten laguntzen du, zure kontua iruzur eta beste arriskuetatik babestuz.\nORDAINKETA ZERBITZUEN ZUZENDARITZA BERRITUA - PSD2\nPSD2 SCA eskakizunak ofizialki 2018ko urtarrilaren 13an aplikatuko dira. Europako ordainketa zerbitzu guztiek zuzenketak egin behar dituzte egungo segurtasun sisteman SCA onartzeko. DSBC-k gurea eguneratu du 2015/2366 Zuzentaraua jarraitzeko (erabiltzaile guztientzako esperientzia hobea eta seguruagoa lortzeko).\nOrdainketa zerbitzuei buruzko 2007/64 / EE Zuzentarauak ate gehiago ireki dizkie finantza erakunde independenteei eta banku irekiei EBko merkatuan sartzeko. Horrek banku digitala izugarri handitu zuen. Hala ere, PSD2ren arabera, zuzentarau honen lehen bertsioak (PSD) ere iruzur mehatxu ugari sortzen ditu eta hirugarrenek informazio baliotsu hau eskuratzeagatik.\nHori dela eta, 2016ko urtarrilaren 12an indarrean sartzen da EBk jatorrizko Ordainketa Zerbitzuen Zuzentarauaren (PSD2) bigarren berrikuspena. Norabide berri horri esker, derrigorrezkoa da SCA ezartzea EBko herrialdeetan kokatutako banku eta finantza erakunde guztientzat.\nDSBC Financial Europe etengabe ari da lanean EBko legeria berriekin, hala nola PSD2 SCA eskakizunak, eta etengabe lanean, SCA bezalako funtzio berriak ezartzen. Etengabe bezeroaren autentifikazio sendoa , gure kontua, zure informazioa eta zure dirua eta zure negozioa esku onetan dago.\nDSBC Financial Europe-k Lituaniako Banku Zentralak emandako Ordainketa Erakundearen Lizentziaren gaineko eskubide guztiak ditu. Lituaniako Banku Zentralak baimenduta gaude gure Lizentzian zehaztutako Finantza Jarduerak egiteko. DSBC Financial Europe aukera fidagarria bihurtu zen SEPA Transferentziari dagokionez Europa osoko eta mundu osoko partikularrei eta enpresei ordainketa digitalekin eta bidalketekin. Bezeroek ordainketa Mastercard txartelak erabil ditzakete negozioetarako eta transakzio pertsonaletarako. Zerbitzu osagarri batzuk nazioarteko transferentzia automatikoa, ordainketa Mastercard, dibisen zerbitzua eta merkatarien kontuen zerbitzua dira.


Portal municipal de Sopela - Sopelako Udalak Udaltzaingoko 3 plaza berri deitu ditu\nUsted está aquí: Inicio INICIO Ayuntamiento Teléfonos y emails BERRIAK Hiritarren Segurtasuna Sopelako Udalak Udaltzaingoko 3 plaza berri deitu ditu\nSopelako Udalak Udaltzaingoaren 3 plaza berri deitu ditu. Lehiaketa-oposizio irekiaren sistemaren bidez beteko dira eta gero prestakuntza ikastaro bat eta praktikaldia bete beharko dira.\nBihar, 00:00etan hasiko da eskariak aurkezteko epea, gaur, martitzena, argitaratu baita Estatuko Aldizkari Ofizialean deialdiaren iragarkia. Eskariak aurkezteko prozesua ekainaren 12an bukatuko da, 23:59an.\nOposizio honetara aurkeztu ahal izateko baldintzen artean hauexek daude: adinez nagusia izatea, Bigarren Hezkuntzako Graduatu titulua (LOGSE), DBH, Oinarrizko Batxilergoa, Eskola Graduatua, Lehen Graduko Lanbide Heziketa edo baliokidea edukitzea eskabideak aurkezteko epea bukatzean eta B gidabaimena izatea besteak beste.\nEskabideari dagokionez, eredu ofizialari eta normalizatuari lotuko zaizkio. Toki hauetan emango da eredu hori: Sopelako Udaleko Erregistro Nagusian eta udalaren web orrialdean. Eskabideak behar bezala bete eta Udaletxeko Erregistro Nagusian bertan edota udal web guneko oposizioetarako atariaren bitartez aurkeztu ahal izango dira.


'Euzkadi' egunkariaren ale bat aurkitu dute | El Diario Vasco\nCulturas'Euzkadi' egunkariaren ale bat aurkitu dute\n'Euzkadi' egunkariaren ale bat aurkitu dute\nEuzkadi egunkariko alea\nAmurrio eta Urduña arteko mendian egindako indusketa arkeologikoek argitara atera dute, besteak beste, ustezko iheslari errepublikano arabar baten txanpona\nDV Sábado, 30 diciembre 2017, 13:37\nErresistentzia errepublikanoaren arrastoak aurkitu dituzte Araban kokatutako San Pedro Beratza mendian. Euskal Herriko Unibertsitateko talde arkeologikoak, Josu Santamarina eta Xurxo Ayán ikerlariek gidaturik, orain arte lurperatutako zenbait objektu interesgarri aurkitu ditu mendiu hartan, Amurrio eta Urduña artean. Indusketen bigarren kanpaina aurten garatu da, tokiko gerra-posizio errepublikanoen dokumentazioan oinarrituta. 'Euzkadi' egunkariko ale bat eta Alfontso XII.aren irudidun txanpona nabarmendu dituzte aurkikuntzen artetik.\nAmurrio eta Urduña artean kokatutako mendi horretan, bi lubaki lerro induskatu dira, bai eta zementuzko hiru gotorgune ere. Dirudienez gotorleku hauen jatorria San Pedro mendian Euskal Gudarostearen V. Brigada aritu zen momentuari dagokio, 1936ko abendutik 1937ko maiatzera. Hilabete hauetan zehar, Araba batailoiko (EAJ-PNV) eta Leandro Carro batailoiko (PCE) gudariak posizioaren defentsa eta gotortze lanetan txandakatzen ziren. Aurrez aurre, handik 700 bat metrora, Urduñako pinudiaren beste aldean eta La Barrerillako goialdean, erreketeek eta Francoren soldaduek tentuz ikuskatzen zuten ingurua. 1937ko martxo-apirila ingurutik aurrera, Mola jeneralak euskal lurraldea gogorki inbaditzeari ekin zionean. Udaberri horretan, Kondor Legio alemanak eta abiazio legionario italiarrak hamarnaka herri bonbardatu zituzten.\n1937ko maiatzaren 26an erasoaldiaren txanda San Pedro mendiari egokitu zitzaion. Hegazkineria alemaniarrak lehenbizi egin zuen eraso, infanteria frankistak (Nafarroako III. Dibisioa) posizioak lurrez hartzen zituen bitartean, gerra gurdi italiarrekin batera. Mendi honen gotorleku suntsituetan erresistentzia errepublikanoaren "zantzu desesperatuak" topatu dituzte.\nTxanponak eta paperak\nEhunka fusil eta metrailadore bala zorroez gain, hauek errepublikanoen defentsa suaren ebidentzia gisa, hainbat txanpon aurkitu izan dira. Hauetako bat 1878. urtekoa da, Alfontso XII.aren irudiarekin. Dirudienez, eskasiaz beteriko gerra-garai honetan txanpon zaharrak erabiltzeko ohitura zuten. Horrekin batera, laborategiko zaharberritze lanei esker, "baieztatu ahal izan da txanponetako batek ez zuela bertan egon behar: 10 zentimotako txanpona da, Gasteizko La Esperanza kontsumo kooperatibakoa" nabarmendu dute ikerlariek.\nArabako hiriburua altxatuen zonaldean kokatzen zen eta, zentzu horretan, defentsa-postu errepublikano batean topatzeak hainbat interpretazio bide zabaltzen ditu. Interpretatu dutenez, "txanpon hau ebidentzia interesgarria izango litzateke, zerena eta gerra garaian errepresio frankistarengandik ihes egin eta Euskal Gudarosteko kide bilakatutako ehunka arabar horietako baten ebidentzia. Ez da interpretazio inola ere burugabea, izan ere, gogoan izan behar baita San Pedro mendian Araba batailoia hilabete luzez egon zela, izenak berak dioen bezala, arabarrez osatuta zegoelarik, asko eta asko Gasteiztik ihes egindakoak" diote UPV/EHUko ikertzaileek.\nAurkikuntza esanguratsuenetakoa, hala ere, ez da hori. Mendiko beste gotorleku baten hondakinetan, paperezko zati hauskor batzuk aurkitu zituzten indusketetan. Laurogei urtez lurpean igarota, inguru hotz eta hezean papera kontserbatu izana miraritzat jo dute. Errestaurazio lanek paper zatiak 'Euzkadi' egunkariko ale batenak direla argitu dute, argitalpen hau Eusko Alderdi Jeltzalearen prentsa organoa izan zelarik 1913tik 1937ra. Erreskatatutako hitz solteek Gernikako bonbardaketaz aritzen dira, honakoa "catástrofe" gisa definitzen delarik. "Larrauriko (Mungia) bonbardaketa batek zauritutako umeen zerrenda izan da egunkariaren alea identifikatzeko arrasto nagusia: San Pedron topatutakoa 1937ko maiatzaren 5eko egunkaria da, bataila hasi baino 21 egun lehenagokoa" aipatzen dute indusketarako zuzendari-kideek. Egun haietan, Araba batailoi jeltzaleak San Pedro mendia utzi zuen eta Mungiako frontera bidalia izan zen.\nEusko Folklore Urtekari zaharberritua kaleratu dute Sobera y 'Little Big Show' lideran la noche del viernes


Hiria Guztiak__ALMERIA__ROQUETAS DE MAR__GRANADA__ALBOLOTEALHENDINARMILLAATARFEBAZABELICENACAJARCASTELL DE FERROCENES DE LA VEGACHURRIANA DE LA VEGACULLAR VEGADILARGOJARGRANADAGUEJAR SIERRAHUETOR VEGAJUNLA HERRADURALA ZUBIALAS GABIASMARACENAMONACHILMOTRILOGIJARESOTURAPELIGROS\nGuztiak__ALMERIA__ROQUETAS DE MAR__GRANADA__ALBOLOTEALHENDINARMILLAATARFEBAZABELICENACAJARCASTELL DE FERROCENES DE LA VEGACHURRIANA DE LA VEGACULLAR VEGADILARGOJARGRANADAGUEJAR SIERRAHUETOR VEGAJUNLA HERRADURALA ZUBIALAS GABIASMARACENAMONACHILMOTRILOGIJARESOTURAPELIGROS\nErakutsiz 156 nongo 588 Jabetzak - PAG 13/49\nitsatsita - Armilla (San miguel) , Eraikitako azalera 127m2, 4 Gelak, 2 bainugelak.\nAzalera 688 Mts\ntxaleta - Gojar , Eraikitako azalera 688m2, 900m2, 5 Gelak, 5 bainugelak, igerilekua.\nitsatsita - Huetor Vega , Eraikitako azalera 134m2, 86m2, 4 Gelak, 2 bainugelak.\npisu - Huetor Vega , Eraikitako azalera 81m2, 50m2, 2 Gelak, 1 bainugelak, Igogailua.\npisu - Granada (Centro) , Eraikitako azalera 147m2, 3 Gelak, 2 bainugelak.\npisu - Granada (Constitucion) , Eraikitako azalera 74m2, 2 Gelak, 2 bainugelak, Igogailua.\nAzalera 178.66 Mts\nitsatsita - Cajar (Via del tranvia) , Eraikitako azalera 178.66m2, 3 Gelak, 3 bainugelak.\nAzalera 173 Mts\nDuplexa - Granada (Alminares) , Eraikitako azalera 173m2, 112m2, 5 Gelak, 3 bainugelak, Igogailua.\npisu - Granada (La Chana) , Eraikitako azalera 87m2, 3 Gelak, 1 bainugelak, Igogailua, Urbanizazioa.\npisu - Granada (Paseo del salon) , Eraikitako azalera 261m2, 4 Gelak, 3 bainugelak, Igogailua.\n698.000 € - 3 %\netxea - Albolote (Villas blancas) , Eraikitako azalera 278m2, 370m2, 6 Gelak, 4 bainugelak, igerilekua.


Espainiako internauten %90ek ez du inoiz Internet bidezko erosketarik egin, Valentziako Kontsumitzaileen Batasunaren arabera. | Consumer\nEspainiako internauten %90ek ez du inoiz Internet bidezko erosketarik egin, Valentziako Kontsumitzaileen Batasunaren arabera.\nEhuneko hori hain handia da erabiltzaileek Sareko segurtasunik ez dutelako.\nValentziako Erkidegoko Kontsumitzaileen Batasunak (UCE) internautaren portaerari eta online erosketari buruz dituen pertzepzioei buruzko azterlan bat aurkeztu zuen atzo. Azterlan horrek erakusten du Espainian dauden Interneteko 7.000 erabiltzaileen %90ek ez duela inoiz erosketa bat egin Sarearen bidez.\nErakundearen ordezkari José María Mateuren arabera, Espainiako internautek ez dute merkataritza elektronikoaren alde egiten, edozein erosketa egiteko orduan Interneten antzematen duten segurtasun faltagatik.\nMateuk dioenez, segurtasun-ezaren arrazoiak hauek dira: erabiltzailearen “trebetasunik” eza, eskaintza ez ezagutzea, merkataritzarekin harreman fisikorik ez izatea, “dagoeneko ez baitago giza berorik, eta horrek desanimatu egiten du eroslea”, produktua ezin delako haztatu, berandu bidaltzen delako eta informaziorik ez dagoelako.\nKonfiantza falta ohiko erosleengan ere antzematen da, “gutxi erosten baitute, 7.000 eta 43.000 pezeta bitarteko batez besteko kostuarekin, konfiantzazko web-en bidez eta atzean merkataritza fisikoa dutela”, adierazi du UCEko ordezkariak.\nErakundeak aurkeztutako azterlanaren arabera, internauten erosketa asko Espainian salgai ez dauden produktuei buruzkoak dira.\nAna Zarzuela Valentziako UCEko idazkari nagusiak ere parte hartu zuen azterketa horren aurkezpenean, eta gure herrialdeko merkataritza elektronikoa oso urrun dago “hasiera batean merkataritza-sistema horri esleitzen zitzaion” negozio-aukera izugarrietatik.\nHala ere, Zarzuelak aurreikusten du, tarifa lauak, erabiltzaileen erabilera hobeak eta gazteen eskuragarritasun ekonomiko handiagoak ekarri duten aurrerapenarekin, “online” merkataritza hazi egingo dela etorkizunean, nahiz eta ez duen merkataritza tradizionalera eramango, zehaztu zuen.\nerabiltzaileak erosketak Internet-eu